ועדת הכלכלה, כנסת 16, פרוטוקול מספר 328, 2004-12-21 09:30

אבשלום וילן: בוקר טוב, אני מתכבד לפתוח את ישיבת ועדת הכלכלה.

אבשלום וילן: היום, באופן חד-פעמי, אני מחליף את היושב-ראש הקבוע של הוועדה, חבר הכנסת שלום שמחון.

אבשלום וילן: על סדר היום - הצעת חוק לתיקון פקודת התעבורה (מס' 64)(רשיונות להפעלת מוניות בקו שירות ולנסיעת שירות), התשס"ה-2004.

אבשלום וילן: בנוסף לכך, מונחות לפנינו גם תקנות התעבורה בדבר ביטול הסדרים מיוחדים למוניות מסוג זוטובוס ותקנות תעבורה בדבר מספר נוסעים במונית וקווי שירות.

אבשלום וילן: האם התקנות שהזכרתי קשורות לחוק הקיים או שאינן קשורות ולא תלויות בו לחלוטין?

חוה ראובני: צריך להבחין ביניהן.

חוה ראובני: ביטול ה"סמכים" והוויזות בהחלט קשור להצעת החוק.

חוה ראובני: בזמנו היה אפילו דיון בוועדת הכלכלה על התקנות הללו והוחלט לדחות את הדיון בהן עד לאחר שתוגש הצעת החוק של הרפורמה, כי הא בהא תליא.

אלכס לנגר: זו סדרת צעדים שכולם באותו עניין.

חוה ראובני: תקנות התעבורה בדבר מספר נוסעים במונית וקווי ישרות אינן קשורות להצעת החוק המוצעת.

לאה ורון: מה אתם מבקשים שיאושר קודם - התקנות או החוק המוצע?

אבשלום וילן: ההיגיון הפשוט אומר שקודם יש לאשר את הצעת החוק.

אלכס לנגר: אנו סבורים שאת התקנות, שאנו מבקשים את ביטולן, היה צריך לאשר בלי קשר לשום דבר.

אלכס לנגר: גם בג"ץ העיר לנו שלא יכול להיות שתקנה זמנית שהותקנה לפני כעשר שנים ממשיכה להתקיים כל כך הרבה זמן ויש לבטלה.

אלכס לנגר: גם בג"ץ העיר לנו ולכן מיהרנו והגשנו את התקנות המתוקנות לפני תקופה ארוכה.

אלכס לנגר: חשוב להדגיש שזה חלק מהצעדים וההבנות שמלווים את כל מהלך הצעת החוק.

אבשלום וילן: ההיגיון הבריא אומר שנסיים לדון בהצעת החוק, נאשר, ומייד לאחר מכן נתחיל לדון בתקנות, כדי לחבר בין הדברים.

1028: אני מבקש לאפשר למספר אנשים, שהשתתפו בדיונים הקודמים ולא ידעו שצריך להירשם דרך הוועדה, להיכנס לישיבה.

לאה ורון: אני מבקשת שלהבא זה יהיה דרך ארגוני המוניות ולקיים בדיוק את מה שכתוב בסדר היום של הוועדה.

אבשלום וילן: אני מבקש מנציגי משרד התחבורה להציג את כוונת החוק.

אבשלום וילן: לאחר מכן כל הגורמים האחרים יוכלו להביע את דעתם.

אלכס לנגר: הצעת החוק הזאת היא חלק מהמאמץ שלנו להסדרת נושא התחבורה הציבורית.

אלכס לנגר: קיימת סיטואציה ייחודית אצלנו שחלק גדול מקווי השירות של המוניות פועלים ללא רשיון, דבר שאינו בריא בפני עצמו, וגם שיטת התחרות בתחבורה הציבורית נקבעה באופן טריטוריאלי-גיאוגרפי אשר לפיה אנחנו מחלקים את הארץ על-פי מרחב גיאוגרפי ונותנים למפעיל לפעול בו, כאשר המפעיל הזה נקבע בצורה תחרותית.

אלכס לנגר: הדבר הזה היה בסתירה להתפתחות ההיסטורית של קווי השירות במוניות.

אלכס לנגר: מצד אחד היתה היסטוריה של תאגידים שהיו להם רשיונות ומצד אחר היתה סדרה גדולה של תאגידים שכבר שנים רבות פועלים ללא רשיון, מצב שאינו תקין לא לציבור ולא לממשלה.

דוד טל: איך אפשרתם את זה?

אלכס לנגר: הנושא של אכיפת חוק בכלל, ובתחום התחבורה בפרט, הוא נושא לא פשוט, הוא קשה.

אלכס לנגר: אני חושב שזה נכנס בקונטקסט כללי של הנושא של אכיפת חוק.

דוד טל: הצעת החוק הזאת גם מגינה על נהגי המוניות?

אלכס לנגר: הצעת החוק מגינה על מערכת התחבורה הציבורית שלנו, בראש ובראשונה על הנוסעים, ומאפשרת אכיפה של הסדרים של תנאי הרשיונות בצורה פשוטה ומביא את תאגידי המוניות לפעול בדומה לתאגידי אוטובוסים.

אלכס לנגר: כלומר, מפעילי המוניות יהפכו למפעילי תחבורה ציבורית על הזכויות והחובות שיש בזה.

אלכס לנגר: מצד אחד יש נטל של דברים ומצד אחר גם רשיונות, הסכם, ערבות וכו' להבטחת אותן התחייבויות שהם לקחו על עצמם.

אבשלום וילן: במה תיהנה התחבורה הציבורית לאחר החוק לעומת המצב שקיים היום?

אלכס לנגר: במקרו יש פגיעה במערכת כלכלית גדולה כאשר לאורך מסלולי האוטובוסים יש מי שחוטף את הנוסעים.

אלכס לנגר: הרציונל שלנו היה לתחום את גדר הפגיעה.

דוד טל: זה לא חלק מהתחרות שאתם מבקשים שתהיה?

אלכס לנגר: התחרות בתחום האוטובוסים היא תחרות גיאוגרפית.

אלכס לנגר: המתמודד שנותן את ההצעה הטובה ביותר מפעיל את הקו.

אלכס לנגר: ההפעלה הזאת היא על-פי רשיון ועל-פי תנאים והוא מחויב להם.

אלכס לנגר: החוק הזה הוא לתקופת זמן קצובה שלאחריה אנחנו מקווים שנמצא את הדרך לשלב אותם סופית בתוך ענף התחבורה הציבורית.

דוד טל: החוק הזה לא יהיה חוק קבוע?

אלכס לנגר: לא.

אלכס לנגר: החוק הזה הוא הסדר לתקופת זמן קצובה, קשורה בלוחות הזמנים של הרפורמה בתחבורה הציבורית.

אלכס לנגר: גם הרפורמה בתחבורה הציבורית הוא תהליך בתחילת דרכו וטרם מיצה את עצמו.

אלכס לנגר: לא קבענו מה יהיה מעבר לתקופה שסימנו.

אלכס לנגר: לכול אחד יש את המחשבות שלו איך הדברים ייראו, אבל לא רצינו לקבוע במסגרת החוק הזה שום דבר שיהיה מעבר לתקופה שלו.

אבשלום וילן: איך זה מתחבר עם פיתוח הרכבת?

אלכס לנגר: זה משלים.

אלכס לנגר: כבר היום יש קווי שירות של מוניות שנותנים הזנות לתחנות רכבת.

אבשלום וילן: בניו-יורק רבתי למשל, יש חלוקה מאוד ברורה לאן נוסעים האוטובוסים, לאן נוסעות הרכבות, איך מתחברות המוניות וכו'.

אבשלום וילן: זה מערך שכולו מסובסד על-ידי ה-state , אבל יש לו רציונל.

אבשלום וילן: השאלה היא אם אתם הולכים למשהו דומה או שאתם מסדירים מקטע בלבד.

אלכס לנגר: ההסתכלות שלך היא נכונה, אלא שאתה מסתכל על התוצאה.

אלכס לנגר: לצערי, המבנה ההיסטורי של התחבורה הציבורית שלנו התפתח אחרת ולכן אנחנו עושים צעדים על מנת שהחזון שאתה מדבר עליו יהיה כזה.

אלכס לנגר: בין השאר אנחנו מכינים הצעת חוק לרשויות מטרופולין לתחבורה הציבורית שיעשו בדיוק את הדבר הזה, כלומר השלטון המקומי יעבוד יחד עם השלטון המרכזי.

דוד טל: אתה רוצה לומר שאתם עושים טלאי על טלאי על טלאי ובסופו של יום אולי תגיעו למה שאמר היושב-ראש?

אלכס לנגר: אנחנו עושים סדרה של תיקונים על מנת להגיע בסופו של דבר לתמונה כוללת של תחבורה ציבורית תחרותית.

דוד טל: מדוע אי אפשר לעשות את זה מבעוד מועד?

אלכס לנגר: משום שאני לא יכול לתקן דברים לגבי העבר, אלא רק קדימה.

אלכס לנגר: זה תהליך שכרוך גם באיזון אינטרסים, בין אינטרסים שונים שאולי לגיטימיים לכשעצמם, אבל צריך לאזן אותם.

אלכס לנגר: אני לא יכול להסדיר ביום אחד עיוותים שהיו כל השנים, אלא רק לעשות סדרה של צעדים שתוביל אותנו למטרה.

אלכס לנגר: הצעת החוק הזאת מאפשרת את אותו איזון, על מנת להגיע למצב שבו מפעילים יפעלו בתצורה מתואמת, מאורגנת ולא יזנבו אחד בשני, אלא יתחרו אחד בשני על-פי כללים שנקבעו.

אלכס לנגר: כל זה אלה דברים שהם מעבר להסדר הזה.

איתן כבל: זה יסתיים אי פעם?

איתן כבל: הסאגה הזאת לא נגמרת.

1028: אני חושב שעשינו כברת דרך ארוכה מאוד כדי להגיע לחוק שיהיה לשביעות רצונם של 80%-90% מכלל מוניות ישראל.

1028: אני מציע שנעבור לדבר על התיקונים והפשרות שהגענו אליהם יחד עם השר, משרד התחבורה וחברי ועדת הכלכלה.

1028: כל חברי ועדת הכלכלה השקיעו בדבר הזה על מנת להגיע לטוב ביותר לנושא המוניות במדינת ישראל.

1028: אני מבקש להציג את התיקונים להצעת החוק ולדון בהם.

אבשלום וילן: על-פי הנוהל המקובל אני חייב לאפשר למי שרוצה להעיר הערות כלליות.

שמעון סגל: אני מייצג את ארגון מוניות נהגי השירות.

שמעון סגל: בארגון הזה חברות 31 תחנות מתוך ה-58 הקיימות.

שמעון סגל: מבחינת הליך חקיקה מסודר אני נתקל כאן בדבר מוזר.

שמעון סגל: קחו למשל את ועדת דוברת, שהיא היום על סדר היום.

שמעון סגל: קודם ישבה ועדה, שהיושב-ראש אינו עובד מדינה, והיו חברים בה נציגי המורים, ההסתדרות, תלמידים, חברי כנסת וכו'.

שמעון סגל: הוועדה ישבה על המדוכה הרבה זמן והגישה הצעה שיש בה טוב ויש בה גם שלילה.

שמעון סגל: בפני ועדת החינוך או הוועדות המתאימות האחרות מונחת הצעה ורק אחר כך מתקנים את החוק.

שמעון סגל: פה זה בדיוק ההיפך.

שמעון סגל: עם כל הכבוד למר לנגל, לא ישבה שום ועדה בנושא ולא שמעו אותנו.

שמעון סגל: חבר הכנסת בנלולו, לא שמעתם אותנו, למרות שאנחנו מייצגים 31 תחנות.

יחיאל חזן: על-פי מה שמוצג פה, אני לא יודע אם הנתונים נכונים או לא, הרי המדינה שילמה פעם 200 מיליון והיום הגוף שקיבל את ה-200 מיליון משלם למדינה 10 מיליון.

יחיאל חזן: זה לא בלוף.

שמעון סגל: השינויים שמדברים עליהם כאן נעשים בחקיקה, משום שפוגעים בחוק חופש העיסוק.

שמעון סגל: את הטלפון הזה שיש בידי קיבלתי אתמול במתנה.

שמעון סגל: בשנת 87' שילמתי 5,000 דולר.

שמעון סגל: אם היו מונעים תחרות בתחום הזה, גם היום הייתם משלמים 5,000 דולר.

שמעון סגל: מוניות השירות לא מקבלות סובסידיה ולא מקבלות כלום, אבל כל הזמן מטילים עליהם גזירות.

שמעון סגל: מדוע משרד התחבורה רוצה להוריד אותם?

שמעון סגל: יבחר הנוסע.

אבשלום וילן: אני מבקש לא להשתמש בטרמינולוגיה הזאת.

שמעון סגל: לפני התקנות היום מי שנוסע בקו חיפה-תל-אביב, ייסע רק בקו הזה ואם הוא ייתפס נוסע לירושלים, הוא ייענש.

שמעון סגל: ברפורמה הזאת אין שום דבר שהוא לטובת הנוסע.

שמעון סגל: בנתניה למשל יש קו שירות - היום אם גברת כהן רוצה לנסוע עם עוד שבע נשים לקונצרט בתל-אביב, במקום להזמין ארבע מוניות היא יכולה להזמין מונית שירות שמותר לה לנסוע ספיישל, ולשלם 25 שקלים הלוך וחזור, שזה רבע מהמחיר באוטובוס.

שמעון סגל: משרד התחבורה אומר: לא, אתם תזמינו חמש מוניות.

שמעון סגל: קחו דוגמה אחרת - משפחה דתית עם ארבעה ילדים ושש מזוודות רוצה לנסוע ספיישל מלוד לבאר-שבע.

שמעון סגל: אומרים לה: לא.

שמעון סגל: תיקחו חמש מוניות ספיישל, לא ניתן לכם לנסוע עם טרנזיט.

שמעון סגל: למה?

שמעון סגל: איזה הגבלות אלה?

שמעון סגל: אני נחתי בבלגיה עם המשפחה שלי, הזמנתי הסעה וחיכתה לי מונית גדולה.

שמעון סגל: יגיד מישהו כאן שרוצים לעזור לספיישלים בכך שייצאו חמש ספיישלים, אבל בכך לא עוזרים לציבור.

שמעון סגל: אם יבוא מר לנגר ויגיד שרוצים לחלק את העוגה בין החברות, זו לא רפורמה למען הציבור.

1028: על איזה הבטחות אתה מדבר?

שמעון סגל: הבטיחו להכשיר את קו 16, הבטיחו להכשיר את הקו באשדוד.

1028: מי אמר לך את זה?

שמעון סגל: אני יודע שהבטיחו.

1028: אדוני היושב-ראש, אני מצהיר שלא הובטח לי שום דבר ולא הובטח לאף אחד.

שמעון סגל: מדובר בגורל של 3,000 בעלי מוניות שירות, שהיום הם עובדים כל יום 24 שעות, חוץ מיום כיפור, ומתפרנסים מזה 6,000 משפחות באופן ישיר ועוד הרבה באופן עקיף, כאלה שמספקים שירותים לנהגי מוניות, בלי שום סובסידיה.

1028: להשאיר את הבלגאן?

שמעון סגל: אין שום בלגאן, יש סדר.

שמעון סגל: כשקבעו את הרפורמה ב-92' אמרו לכולם להתאגד.

שמעון סגל: אף אחד לא אומר שיש בלגאן ומי שאומר שיש בלגאן צריך להוכיח את זה, להביא מסמך וכו'.

אבשלום וילן: עו"ד סגל, אתה מציע להשאיר את המצב הקיים?

שמעון סגל: לא.

שמעון סגל: בזמנו השאירו 900 מוניות "סמכים", שרובם פועלים במגזר הערבי.

שמעון סגל: למה?

שמעון סגל: כי "אגד" לא רוצה לנסוע לשם ואנחנו נוסעים לשם.

שמעון סגל: אם מר לנגר היה אומר שהוא לוקח את ה-900 האלה שאנשים מתפרנסים מהם - -

1028: אנחנו רוצים לעשות סדר.

שמעון סגל: אז תגישו הצעה לסדר.

1028: כבר שנה וחצי שעוסקים בזה.

שמעון סגל: אני פונה למר לנגר ושואל כמה תאגידים יש, זה סוד.

שמעון סגל: למרות חוק חופש המידע, לא מקבלים את המידע.

שמעון סגל: כמה מוניות פועלות בכל תאגיד?

שמעון סגל: סוד.

שמעון סגל: מה מתכננים לעשות עם ה"סמכים"?

שמעון סגל: סוד.

שמעון סגל: את אותם 900 השאירו באופן זמני ובג"ץ אמר להשאירם ולעשות סדר.

שמעון סגל: 12 שנה לא נעשה סדר.

שמעון סגל: אני מציע שלא לצאת קודם כל למהלך של חקיקה ושאחר כך כולנו נבכה ונישאר בלי פרנסה - חוץ מעורכי הדין שיישארו עם פרנסה ומי שיישאר פגוע זה הציבור ונהגי המוניות - אלא קודם שתוגש הצעה ממשרד התחבורה ולא סתם מילות חוק שאפילו לי קשה להבין אותם.

יחיאל חזן: אנחנו מקיימים דיון בגין חוק שייטיב עם חלק מנהגי המוניות או שיגרום להם נזק.

יחיאל חזן: חברת "מטרודן" בבאר שבע שובתת כבר חודש ימים ובכך מתעללים באזרחים, אנשים שמקבלים קצבה של 1,300 שקל וצריכים לבזבז יותר ממחציתה על מוניות ספיישל.

יחיאל חזן: אני מברך את שר התחבורה שהחליט להרשות לכול נהגי המוניות להסיע נוסעים במחיר של נסיעת שירות.

יחיאל חזן: אני מציע ליושב-ראש לא למשוך את הדיון הזה מעבר לזמן ולקבל החלטה כבר היום.

חיים עטר: אני לא מבין מדוע עו"ד סגל נגד הספיישלים - שהם 16,000 מוניות.

חיים עטר: זו סאגה שנמשכת שנה וחצי.

חיים עטר: בכל פעם זה נדחה ונדחה, נהגי המוניות לא יודעים מה קורה וכולם בלחץ.

חיים עטר: בעצם תופסים 16,000 בעלי מוניות ספיישל וכורכים את עניינם עם דברים אחרים, למרות שלגביהם יש הסכמה.

חיים עטר: מדוע תופסים אותנו כבני ערובה ברפורמה הזאת?

חיים עטר: מדוע אי אפשר להעביר דבר שמוסכם על כולם.

חיים עטר: תעלו את האגרה ל-205,000, אף על-פי שמגיע לנו יותר.

חיים עטר: תפרידו את זה מהשירות.

חיים עטר: אין לי בעיה לעזור לשירות, אני מייצג שתי תחנות מוניות שירות בירושלים ואני לא רוצה שהן יפגעו.

חיים עטר: אני מבין שזה מתקרב לסיום ולכן אני מבקש לגמור עם זה.

3259: אני מייצג שורה גדולה של תאגידים בתחום מוניות השירות.

3259: השתתפתי בישיבות הוועדה הקודמות והערתי את ההערות שלי לגבי הרפורמה.

3259: ישנה בעיה אחת שטוענים אותה וממשיכים לטעון אותה.

3259: השאלה היא כיצד הרפורמה התגבשה ומי נטל בה חלק.

אבשלום וילן: אני מבקש שתגידו את האמירות הכלליות ואל תחזרו להיסטוריה, כדי שנוכל להגיע לדון בחוק עצמו.

3259: הטענה המרכזית שלי נגד הצעת החוק, כפי שהיא מנוסחת היום, היא שהדרך לקבלת רשיון שירות וחידושו לא משתנה עם החוק החדש ולמעשה משאירה את אותו מצב בעייתי שהיה במשך עשרות שנים.

3259: על פי החוק הקיים ישנה תקנה שקובעת מה הדרך לקבל רשיון שירות.

3259: צוינו שורה של תנאים, אבל מעבר לתנאים הבסיסיים כתוב בפתיח שהמפקח על התעבורה רשאי לתת את הרשיון בהתקיים שורה של תנאים מסוימים שנמצאים בתקנה הזאת.

3259: אז עלתה השאלה כיצד בוחנים את שאלת שיקול הדעת של המפקח על התעבורה ושאלת ה"רשאי".

3259: כלומר, מתי הרשאי הופך להיות חייב, מתי הוא הופך להיות אסור, מתי הוא הופך להיות רשאי לשיקול דעת ואפשר להתווכח על שיקול דעת.

אבשלום וילן: אתה מעלה נקודה חשובה ונדון בה כאשר נגיע לדון בסעיפים עצמם.

3259: מה שקרה הוא שלא ידעו כיצד לבחון את שאלת ה"רשאי" ולכן המפקח על התעבורה עשה דבר חכם ונכון, קבע מדיניות כללית ופרסם אותה.

3259: משנת 94' יש מדיניות כללית שפורסמה על-ידי מר אלכס לנגר.

3259: הוא אמר שהרשאי הוא לפי מבחן הפעולה בשטח – אם התאגיד פעל מ-87'.

3259: הוגשה עתירה לבג"ץ נגד המדיניות הזאת והיא שונתה.

3259: המדיניות מ-94' היתה הכלי לבחון את שאלת ה"רשאי".

3259: ב-99' המדיניות הזאת בוטלה ונקבעה מדיניות אחרת אשר על פיה אי אפשר לדעת מה המבחן לשאלת ה"רשאי".

3259: היום אנחנו עומדים שוב באותו מצב, שבמקום שהמילה "רשאי" תהיה על פי תקנה, זה על פי חוק והמצב נהיה עוד יותר קשה ומר לנגר יצטרך שוב להוציא מדיניות לגבי שאלת שיקול הדעת.

3259: שוב יתחילו לתקוף את המדיניות – מתי היא בסדר או מתי היא לא בסדר.

3259: בגין זה יגישו שוב בג"צים ויטענו שהבטיחו לאחד ולשני לא.

אבשלום וילן: הנקודה שאתה מעלה נכונה מאוד.

אבשלום וילן: השאלה היא אם המפקח מחליט לגבי הקריטריון האובייקטיבי לגבי מי רשאי ומי לא רשאי.

3259: בהצעת החוק יש שורה של קריטריונים בסיסיים מלכתחילה לגבי מי הם התאגידים שזכאים לקבל.

3259: הקריטריונים צריכים להיות מפורטים יותר ואז שאלת ה"רשאי" תהיה מצומצמת ביותר למבחנים שהפסיקה מדברת עליהם.

3259: הקריטריונים צריכים להיות ברורים.

אתי בנדלר: אני מבקשת שתעביר לוועדה את הצעתך לפני הדיון הבא.

3259: אני חושב שההצעה הזאת חייבת לקחת בחשבון גם את ההיסטוריה, משום שחייבים לקחת בחשבון את מה שהיה בשטח עד עכשיו.

3259: הרי מה הבעיה של תאגידי המוניות?

3259: בעיית תאגידי המוניות היא בעיה הפוכה לערוץ 7.

3259: לפי מה שנטען בבית המשפט, ערוץ 7 קודם הפר את החוק ורק לאחר מכן הם ביקשו סעד.

3259: תאגידי המוניות ביקשו לקבל רשיון, אבל אמרו להם: לא, תפרו את החוק, תעבדו בלי רשיון, נראה אם אתם בסדר ואז תקבלו רשיון.

אתי בנדלר: מי אמר את זה?

3259: כשאני אומר "אמרו" זה לשון אילוסטרציה.

3259: זה כמו כשרוצים לקבל רשיון למסעדה, אומרים לאדם להגיש את הבקשה יחד עם ההפעלה.

3259: המדיניות שהיתה ב-94' יצרה מצב כזה, היא קבעה שמי שפעל מ-87' לכאורה הפר את החוק, אבל זו מדיניות שהיתה קיימת.

3259: לכן צריך לקחת בחשבון את כל אלה שלכאורה נקראים פיראטים ולהסדיר אותם, לתת להם הכרה חוקית לפי מבחנים בסיסיים מינימליים שייקבעו.

אבשלום וילן: בהתאם לבקשת היועצת המשפטית של הוועדה אני מבקש שתגיש את הדברים הללו בכתב.

אבשלום וילן: זה בהחלט שווה התייחסות.

דוד טל: אני מציע להתחיל לקרוא את הצעת החוק, משום שממילא בעצם הקראת הצעת החוק כל מה שאומרים כאן הנציגים השונים ייאמר ספציפית בסעיפים השונים.

שמעון סגל: כאן מדובר ברפורמה.

דוד טל: אני חושב שאנחנו לא חייבים להקדים שום ועדה ציבורית להצעת החוק.

דוד טל: עצם הדיון בחוק עצמו הוא חלק מהליבון של כל הנושא.

דוד טל: אפשר פעמים להקים ועדה ופעמים אפשר שלא.

אבשלום וילן: אני מקבל את הצעתך.

אבשלום וילן: יש נוהל דיון מסודר – זה דיון ראשון לאחר שהצעת החוק עברה לפני כשלושה שבועות בקריאה ראשונה במליאת הכנסת.

אבשלום וילן: אין לי נטיות לב כאלה או אחרות, אבל אני חייב לתת למי שהגיע את זכות הדיבור הכללית.

אבשלום וילן: זה נוהל הדיונים פה.

דרורי ישעיהו: אני רוצה להזכיר שיש הסכם בין "דן" לבין הממשלה להפרטת קווים בשני שלבים, דבר שיתבצע עד 2009, ולאחר מכן יתחיל השלב השני.

דרורי ישעיהו: חברת "דן" היא חברה פרטית שנותנת שירותים ציבוריים.

דרורי ישעיהו: אנחנו, שלא כמו חברות ממשלתיות אחרות, לא עשינו הפגנות ולא מהומות, אלא הגענו להסכמה ועשינו את העבודה בהסכם מסודר.

דרורי ישעיהו: בהסכם הזה נאמר במפורש שבכל אותם קווים ששם יש קווים פיראטים, אשר מחוברים כעלוקות לפרנסה שלנו, הממשלה צריכה לדאוג שזה לא יקרה.

3259: מונופוליזם.

דרורי ישעיהו: אתה מדבר על מונופול?

דרורי ישעיהו: בינתיים אני מופרט ולא אתה.

דרורי ישעיהו: אני הנותן, לא אתה.

דרורי ישעיהו: אתה הלוקח.

דרורי ישעיהו: מוציאים להפרטה 50% מהקווים שאנחנו בנינו ויצרנו לאורך עשרות שנים תוך הסכמה ברורה שהממשלה מתחייבת למנוע את הפיראטים באותם קווים שאינם מופרטים, אחרת זו הפרטה על הפרטה.

דרורי ישעיהו: זה בעצם חיסול "דן".

דרורי ישעיהו: הוועדה צריכה לדעת את הדבר הזה ושיש התחייבות וצריך לעמוד בה.

אבשלום וילן: אתה חושב שהחוק המוצע יביא לחיסולה של חברת "דן"?

דרורי ישעיהו: אנחנו לא נגד החוק המוצע.

דרורי ישעיהו: אנחנו רוצים למנוע מצב שאותם קווים פיראטים, שעברו על החוק כל השנים ועד היום גוזלים את ההכנסות שלנו, שלא יקבלו אישור רשמי מהממשלה להיות מעתה קווים מהמניין, כי הם ייקחו את הפרנסה מהקווים המוסדרים והמאושרים שלנו.

יהודה בר-אור: אני מופתע מצורת הדיון היום, מכך שראשי הארגונים מחכים לדבר אחרי עורכי דין.

יהודה בר-אור: כנראה שבפעם הבאה נביא את כל עורכי הדין שלנו.

יהודה בר-אור: לאורך כל הדיונים ביקשנו להפריד אותנו ממוניות השירות ולהסדיר את הענף שלנו.

יהודה בר-אור: אנחנו מבקשים לעלות את התעריף ל-226,000, כדי שיהיה סדר בענף.

יהודה בר-אור: יש בידי את הספר הכלכלי שנהגי המוניות גיבשו ובו יש את כל ההצעות לביצוע.

דוד עוז: אני מוחה על דבריו של נציג "דן" שכינה את נהגי המוניות "פיראטים".

דוד עוז: יש תחנות מוניות שהתחילו לפעול לפני קום המדינה.

דוד עוז: לא נכון לקרוא להם פיראטים.

אבשלום וילן: "בלתי מוסדרים" זה ביטוי יותר פרלמנטרי.

דוד עוז: מר לנגר דיבר קודם על תחרות בענף.

דוד עוז: לתאגידי המוניות היום אין אפשרות להתחרות מול "אגד" ו"דן".

דוד עוז: "אגד" ו"דן" הן חברות מסובסדות, מקבלות הרבה כסף מהמדינה ולנו אין אפשרות להתחרות בהן.

דוד עוז: לאן הולכים המיליארדים, שעו"ד סגל אמר שהם מקבלים?

דוד עוז: הם לא מושקעים חזרה לטובת האזרחים, אלא מושקעים בנדל"ן בחו"ל.

דרורי ישעיהו: אתה מדבר על "דן"?

דרורי ישעיהו: עוד נתבע אותך על הוצאת דיבה.

אבשלום וילן: אם נתחיל בהשמצות, לא נגמור.

אבשלום וילן: יש בעיה אמיתית בכל נושא התחבורה הציבורית.

אבשלום וילן: בכל העולם יש רמת סבסוד כזאת או אחרת.

אבשלום וילן: מר עוז, אני מבקש לדבר לעניין, במה החוק הזה יפגע בכם?

דוד עוז: מייקרים את נושא אחזקת המונית עשרות מונים ממה שנהוג עתה.

לאה ורון: אתה מדבר על דמי הרשיון או על הערבות?

דוד עוז: אני מדבר על סל התשומות.

דוד עוז: 10% ממרכיב ההכנסות של נהג המונית היה הדלק, היום זה 250%.

דוד עוז: זה קפץ פי 150%.

דוד עוז: הוצאות הביטוח עלו פי שניים או פי שלושה.

דוד עוז: עכשיו בעצם מבקשים שישלמו 400 שקלים לחודש עבור רשיון השירות.

דוד עוז: אנחנו בעד להסדיר את הענף, אבל בלי להשית עלויות נוספות על נהגי המוניות.

דוד עוז: מצד אחד נותנים לקואופרטיבים הגדולים כסף ומצד אחר לוקחים מאתנו את הכסף הזה.

דוד עוז: היום כדי שנהג מונית יוכל לפרנס את עצמו, הוא עובד 14 שעות.

דוד עוז: כדי שהוא ימשיך לשרוד ולשלם את ההוצאות שמבקשים ממנו היום, הוא יצטרך לעבוד 18 שעות.

בורה שלמה: אני מנהל קו 16, שנוסע משפת הים לכביש הטייסים בתל-אביב.

בורה שלמה: כשהייתי ילד הייתי הולך מהתחנה המרכזית עד רחוב אלנבי ונתלה על הסולם של האוטובוס, כי לא היו מתייחסים לקו הזה.

בורה שלמה: מאז שאנחנו נכנסנו, כביכול חאפרים, פתאום יש יותר אוטובוסים, אבל הנוסעים מצביעים עבורנו ברגליים.

בורה שלמה: מזה 18 שנה הקו הזה אינו מוסדר.

בורה שלמה: אני לא יודע איך אני מוזכר בחוק הזה, אבל אני יודע שגם אם יסדירו את הלא חוקיים, הרי לא מעונינים לתת להם רשיונות הסעה, אלא רשיונות הפעלה.

בורה שלמה: רשיון הפעלה אומר שמשרד התחבורה מכיר בתוואי של קו 16, אבל כדי שהתאגיד שלנו יישאר על הקו הזה אנחנו צריכים להשיג רשיונות הסעה.

בורה שלמה: משרד התחבורה בעצם אומר: אנחנו נותנים לכם מיטה עם קרש, בלי מזרון.

בורה שלמה: את המזרון אתם צריכים לקנות.

אלי אטלן: לגבי הספיישלים – אני מסיע הרבה עובדי בתי חולים, בין חמישה לעשרה נוסעים בכל נסיעה.

אלי אטלן: על פי הרפורמה המוצעת, בן לילה אני לא אוכל יותר להסיע את האחיות.

אלי אטלן: זה גם אומר שיותר אני לא אוכל להסיע משפחות דתיות ברוכות ילדים מאזור נתניה, כפי שאני עושה עתה.

לאה ורון: מדוע?

אלי אטלן: כי על-פי הרפורמה מונית גדולה לא תוכל להסיע ספיישלים.

אלי אטלן: כבר 50 שנה אני מוביל חבילות מנתניה לתל-אביב והפרסום שלי הוא שתוך שעה החבילה מגיעה ממקום למקום.

אלי אטלן: הרפורמה אומרת שמאותו יום אני לא אוכל יותר לקחת חבילות.

מוטי כנפו: עו"ד סגל אמר שהובטחו כל מיני הבטחות לקו 16.

מוטי כנפו: אני רוצה לומר באופן ברור שקו 16 לא קיבל שום הבטחה לא ממשרד התחבורה ולא מאף גורם אחר.

רצון שרעבי: אני מייצג בעלי מוניות ספיישל.

רצון שרעבי: אני רוצה שהוועדה תיקח לתשומת לבה שאם היא תאפשר למוניות השירות לצאת מהנתיב של השירות, זה יהרוס את הספיישלים.

רצון שרעבי: לקחת משפחה דתית ממקום למקום, זה שייך לספיישלים.

רצון שרעבי: מה לעשות, גם כשיש לי הצעה להסיע עשר אחיות, אני לא יכול ומוותר.

רצון שרעבי: צריך לאפשר לתחנות המוניות לקבל רשיונות למוניות גדולות ואז הבעיה הזאת תיפטר.

גילה גמליאל: למען הגילוי הנאות אני אומר שיש לי רשיון נהיגה על מונית ואני גם מכירה את התחום מהמשפחה הקרובה.

גילה גמליאל: אין ספק שהגיע הזמן לעגן את העניין של מוניות השירות בחקיקה.

גילה גמליאל: אני שמחה שחבר הכנסת דניאל בנלולו עשה עבודה יסודית בעניין הזה ודן בכל הנקודות גם עם שר התחבורה ואף הגיעו לפשרות.

גילה גמליאל: כמובן שלא כל הפשרות הן לשמחת נהגי המוניות, אבל יש בהחלט דברים שהם הוגנים, שכן הורידו את העלויות והערבויות הגבוהות שהיו בהתחלה.

אבשלום וילן: חברת הכנסת גמליאל, האם ביררת אם את יכולה להשתתף בדיון הזה?

גילה גמליאל: פניתי ליועצת המשפטית של הכנסת, אנה שניידר, וזה מסודר.

אברהם פטוצר: באופן עקרוני "אגד" אינה מתנגדת לרפורמה המוצעת.

אברהם פטוצר: יחד עם זאת, אנחנו חושבים שזה לא סביר שימנעו מ"אגד", רק בגלל שהיא מפעילה תחבורה ציבורית, להשתתף ולהיות בעלת מוניות שירות, מפני שגם היום "אגד" פועלת בתחומים שאינם קווי השירות, בתחומים נוספים של תחבורה ציבורית מיוחדת באמצעות תאגידים פרטיים, אם בשותפות או אם בבעלות.

אברהם פטוצר: התאגידים האלה לא נהנים בשום דרך מסובסידיה כלשהי.

אברהם פטוצר: לכן בעניין זה אנחנו רואים את עצמנו כשווים ויכולים להימדד באמות מידה כמו של כל תאגיד אחר.

אברהם פטוצר: בתוך זה יש לטעמנו פגיעה ברמת השירות שאנחנו רוצים לתת ללקוחות שלנו, מפני שיש היום שכונות שאוטובוס לא מסוגל להיכנס.

אברהם פטוצר: אנחנו רוצים לעשות קווי הזנה לקווים ראשיים של אוטובוסים.

אברהם פטוצר: איסור על "אגד" להשתתף ולהיות חלק מתחום מוניות השירות עשויה למנוע מ"אגד" לתת שירות ובכך לפגוע בלקוחות.

אבשלום וילן: אתה מבקש שבחוק החדש תהיה לכם אפשרות להיכנס לתחום הזוטובוסים והמוניות?

אברהם פטוצר: כן.

אלכס לנגר: התזה שהציגו כאן שונה ממדיניות התחבורה הציבורית כפי שאנחנו רואים.

אלכס לנגר: אנחנו רואים את התחבורה הציבורית כשירות ציבורי, כלומר המדינה אחראית לספק לתושביה ניידות סבירה במחיר סביר.

אלכס לנגר: כשמסדירים את התחום הזה ולוקחים אחריות שהוא יהיה שירות סביר לכל יעד ובמחיר סביר, זה מחייב סובסידיות ומעורבות כלכלית בנושא הזה.

אלכס לנגר: כך יש מערכת כלכלית שהמדינה מעורבת בה והיא צריכה לשמור גם על האינטרסים שלה.

אבשלום וילן: זה הרציונל לקיום תחבורה ציבורית.

אבשלום וילן: עו"ד סגל אמר שהוא מקבל את הרציונל, אבל צריך לאפשר לו להתחרות בכל מקום, אפילו במקום הכי נידח.

אלכס לנגר: הסיסמאות האלה מוכרות הרבה שנים.

אלכס לנגר: עתה אנחנו יוצאים לדרך עם תהליך תחרותי שיאפשר לכולם להתחרות.

אלכס לנגר: יש היום מפעילים חדשים בתחבורה הציבורית שפועלים גם בקווים מהסוג הזה, כאלה שמגיעים לכל פינה בארץ.

אלכס לנגר: יש מפעילים פרטיים בגליל שמגיעים לכל מקום.

אלכס לנגר: אנחנו רוצים לעשות תהליך תחרותי, אך התחרות כפי שמציעים כאן היא רק במדינות העולם השלישי שבהם השירותים הציבוריים לא פועלים.

אלכס לנגר: במקומות כאלה יש מצב בו כל אחד מסיע לאן שהוא רוצה ומתי שהוא רוצה.

אלכס לנגר: ניסו להנהיג דבר דומה באנגליה, אבל התוצאה היתה שתעריפי הנסיעה התייקרו והמונופולים השתלטו על השוק.

אבשלום וילן: על-פי הגדרה התחבורה הציבורית היא כמעט מוסד ציבורי ולכן ברגע שפותחים לתחרות אתה מביא לקריסה.

אבשלום וילן: ראה מודל תאצ'ר בלונדון רבתי.

אלכס לנגר: לכן אנחנו לא מעונינים בסוג כזה של תחרות.

אלכס לנגר: בניגוד למה שחושבים הנהגנו מדיניות וכתבנו ספר של מדיניות ותחרות.

אלכס לנגר: בג"ץ דרש את זה ולכן קבענו תוכנית והסברנו איך התחרות תיעשה.

אלכס לנגר: התחרות היא על הפעלת אשכול רשת קווים לזיכיון לזמן מוגבל.

אלכס לנגר: המציע הטוב ביותר מקבל את ההפעלה.

אלכס לנגר: זה לא דבר פשוט מבחינה כלכלית ואכן אנשים לוקחים על עצמם מחויבויות לא פשוטות ולפעמים זה גם קשה.

אלכס לנגר: אף אחד לא עושה כסף קל בתחום הזה, זה תחום כלכלי שנמצא בתחרות, כך לפחות לגבי האשכולות שהוצאנו.

אלכס לנגר: לגבי העניין של שיקול הדעת – אני לא מבין את הטענה של עו"ד חיים כהן.

אלכס לנגר: גם כשהחוק היה לא בהיר ולא ירד לפרטים, פרסמנו מבחנים של שיקול דעת.

אלכס לנגר: בגין זה היו נגדנו עשרות עתירות ואני לא זוכר מקרה שבית המשפט העליון לא אימץ את ההחלטות שלנו.

אלכס לנגר: הסברנו כל פעם מחדש, בכל מקום, את המדיניות והמבחנים שקבענו עמדו.

אלכס לנגר: נכון שהם שונו עם השנים, כי הדוגמה של ערוץ 7 אכן הביאה לשינוי בפסיקה ולאור זה גם אנחנו שינינו את ההנחיות.

אלכס לנגר: גם כשלא היה דבר חקיקה ספציפי, נהגנו כמו שמקובל.

אבשלום וילן: מה לגבי הטענה שנשמעה שאין לגבות בכלל אגרות והיטלים?

אלכס לנגר: על מפעיל תחבורה ציבורית יש חובות וזכויות.

אלכס לנגר: פעילות המוניות לאורך קווי השירות גרמה נזק כלכלי עצום.

אלכס לנגר: באופן רעיוני אנחנו כאילו מחזירים חלק מאותו נטל, שכן אנחנו קשורים בהסכמים של ירידה בפדיון.

אלכס לנגר: מפעילי התחבורה הציבורית הסדירה איבדו פדיון במאות מיליוני שקלים, לא רק בגלל מוניות השירות, אלא גם בגלל העלייה ברמת החיים, הצפיפות, הטרור וכו'.

אלכס לנגר: אמרנו שבגלל שיש איזשהו נזק למדינה מההפעלות במקביל לקווי השירות של האוטובוסים נטיל – באופן רעיוני – איזושהי אגרה שמפצה.

אלכס לנגר: זה רק באופן רעיוני ולא באופן מעשי.

אבשלום וילן: כמה מוניות יש בארץ?

אלכס לנגר: יש כ-18,000 מוניות, מתוך 3,000 מוניות שירות.

אבשלום וילן: הטענה העקרונית שלהם היא שהם מגיעים לרמות מאוד נמוכות של רווח, כתוצאה מהיטלים, אגרות, תחרות וכו'.

אבשלום וילן: האם החוק החדש יסדיר את זה או יביא לאיזשהו איזון?

אלכס לנגר: לפי דעתנו המצב הפוך - יש רווחי יתר בתחום מוניות השירות שנוסעות בצל תעריפי המפעילים הגדולים.

אלכס לנגר: יש רווח גדול בתחום הזה ולא סתם שכל תזוזה שהמחוקק מנסה לעשות נתקלת בקשיים רבים.

אלכס לנגר: נכון שבמסגרת התיקון הזה ניסינו ליצור מצב שבו תחום מוניות הספיישל יתפתח.

אלכס לנגר: אנחנו רואים לתחום זה עתיד גדול בתחבורה הציבורית – אנחנו רואים במונית הספיישל רכב פרטי שמסיע נוסעים – ולכן אנחנו מנסים לעודד אותם, כי יש בזה פוטנציאל להעברת נהגים מהרכב הפרטי לתחבורה הציבורית.

אלכס לנגר: לשם כך נקטנו בשני צעדים: העלאת תעריפים משמעותית שכבר ביצענו וכן הטלת אגרה, כדי לסגור את הענף בצורה מלאכותית בתקופה קשה זו.

קרני צדקיהו: מדברים על הפרטה, על שוק חופשי וכו'.

קרני צדקיהו: בינתיים לא שמעתי מדוע מונעים מהמוניות להיכנס לנתיבים של תחבורה ציבורית.

קרני צדקיהו: גם המונית היא רכב ציבורי, אבל במקומות מסוימים מונעים את זה מאתנו.

אבשלום וילן: מר לנגר אמר שרוצים לעשות סדר במערכת, כדי להגיע בשלבים ליעילות בתחבורה הציבורית.

לאה ורון: האם המוניות אינן יכולות להיכנס לנת"צים?

אלכס לנגר: יש נת"צים שהקפסיטי שלהם קטן מדיי ולא ניתן לאפשר כניסה גם למוניות.

קרני צדקיהו: רחוב יפו סגור ואני לא יכול לנסוע מ"שערי העיר" לשוק.

קרני צדקיהו: נסיעה שאמורה לעלות 10 שקלים מגיעה ל-35 שקלים.

קרני צדקיהו: מדוע?

קרני צדקיהו: מדוע אנשים צריכים לשלם 35 שקלים במקום 10 שקלים?

קרני צדקיהו: זה בגלל ש"אגד" מקבל סובסידיה?

קרני צדקיהו: תאמינו לי, אם הייתי יודע שאני אגיע ליום הזה, הייתי מעדיף שיגנבו אותי בתור תימני קטן.

קרני צדקיהו: למה לא נותנים לנו להיכנס?

קרני צדקיהו: זה עוון, זה לא הפרטה.

אלכס לנגר: ברוב הנתיבים הציבוריים המוניות יכולות לנסוע.

אלכס לנגר: יש חלק שמשיקולים תנועתיים מקומיים לא אפשרו את זה.

אלכס לנגר: יש נתיב כזה בפתח-תקוה או רחוב יפו בירושלים.

גלעד ארדן: מי קובע את זה?

אלכס לנגר: זה נקבע על-ידי העירייה יחד עם משרד התחבורה, בוועדת צת"ת משותפת לעירייה ולמשרד התחבורה.

אבשלום וילן: עו"ד ראובני, אני מבקש להתקדם בדיון, לקרוא את הסעיפים ולדון בכל אחד לגופו.

חוה ראובני: "הצעת חוק לתיקון פקודת התעבורה (מס' 64)(רשיונות להפעלת מוניות בקו שירות ולנסיעת שירות), התשס"ה-2004.

חוה ראובני: רשיון להפעלת מונית לפי הוראות סימן זה".

אהרון מיכאלי: יש כאן חוסר איזון, מפני שאם מעבירים את חובת הרישוי מהתקנות לפקודת התעבורה, שהיא חקיקה ראשית, צריך לעשות את זה באופן כולל הן לגבי אוטובוסים והן לגבי מוניות.

אהרון מיכאלי: אם עושים רפורמה ומתקנים עוול של העברת נושא מחקיקת משנה לחקיקה ראשית, אין סיבה להשאיר שיירים שלא מוסדרים.

אהרון מיכאלי: אם רוצים לקבוע את זה בחקיקה ראשית, צריך לעשות את זה לגבי התחבורה הציבורית בכלל.

אתי בנדלר: אדוני צודק ברמה העקרונית.

אתי בנדלר: ברמה הפרקטית, הצעת החוק הזאת עוסקת בענף המוניות ולכן כל הנושאים הקשורים לענף המוניות מועברים לפקודת התעבורה.

אתי בנדלר: אני מניחה שאותו תהליך ייעשה אם וכאשר הוועדה תדון בנושא של אוטובוסים וכיוצא באלה.

אתי בנדלר: כרגע אנחנו לא יכולים לקשור את הצעת החוק שמוצעת כאן לנושא אחר שאיננו נדון בפני הוועדה.

אלכס לנגר: היועצת המשפטית של משרד התחבורה שוקדת על תיקון כולל של פקודת התעבורה.

חוה ראובני: סעיף 2.

חוה ראובני: בסעיף 14ה לפקודה -

חוה ראובני: מעודכן כאמור" - יימחק.

אתי בנדלר: אני מבינה שמדובר כאן בהעלאת האגרה עבור מונית.

אתי בנדלר: היום האגרה היא הרבה יותר נמוכה ומוצע להגדילה בשיעור די משמעותי.

אתי בנדלר: האם בקשות שנמצאות היום בצנרת אושרו או עוכבו כדי לחייב את המבקשים שהגישו במועד את הבקשה לרשיון בתשלום אגרה יותר גבוהה אם וכאשר יאושר החוק?

אלכס לנגר: לא עיכבנו כלום, מפני שהתהליך הזה מתגלגל כבר יותר משנה.

אלכס לנגר: אם זה יאושר היום בוועדה ייתכן שנפסיק את תהליך ההקצאה של רשיונות חדשים.

אלכס לנגר: כל זה בכפוף לחוות דעת של היועצים המשפטיים שלנו.

אתי בנדלר: על מי תחול האגרה הגבוהה יותר, על בקשות שהוגשו לפני תחילת החוק או עד תאריך מסוים?

אתי בנדלר: אני חושבת שבסוף נצטרך להגיע לנושא של תחילה ותחולה ולכן אני מבקשת שהמשרד יגבש הצעה שתובא לאישור הוועדה.

גילה גמליאל: זה יכול להיעשות בדיונים על הקריאה השנייה והשלישית.

אתי בנדלר: אנחנו מכינים עתה את החוק לקריאה שנייה וקריאה שלישית.

אבשלום וילן: יש לקבוע בדיוק ממתי תחול האגרה הגבוהה יותר.

אבשלום וילן: על כמה שנים מחשבים את האגרה בחשבון העלויות של מפעיל המונית?

חיים עטר: עד לפני שבע-שמונה שנים מחיר האגרה היה 80,000 דולר ומר לנגנטל החליט להפריט את זה.

אלכס לנגר: לא זו השאלה.

אלכס לנגר: מחיר האגרה הזה לא מייצג.

אלכס לנגר: המדיניות שלנו היא שענף המוניות יהיה פתוח לתחרות ושכל אחד יוכל להפעיל מונית.

אלכס לנגר: השיקול היחידי אם להפעיל מונית או לא צריך להיות אם זה כדאי או לא כדאי לבעל המונית.

אלכס לנגר: אני חושב שבדרך כלל זה השיקול הנכון בכל ענף כלכלי.

אלכס לנגר: התחלנו מהיסטוריה של עלויות גבוהות עם חסמי כניסה לענף ולכן היום הענף פועל כענף פתוח וכל אחד יכול להיכנס לתחום עם תשלום האגרה הזאת.

אלכס לנגר: להזכירכם, לנהגים ותיקים יש אגרה נמוכה יותר.

אלכס לנגר: בתקופה קשה זו – האינתיפאדה, ירידה בתיירות – החלטנו להעלות את המחיר, כי אנחנו מעריכים שהחסם הזה ימעיט את מספר המוניות שייכנסו בקרוב לענף.

אבשלום וילן: לא במקרה שאלתי את שאלת התם הזאת.

אבשלום וילן: בדברי ההסבר אתם אומרים שהחלטתם להוריד את האגרה ל-160,000 שקל, כדי להגביר תחרות.

אבשלום וילן: לאחר מכן, במסגרת חוק ההסדרים, העליתם את זה ל-185,000 שקלים.

אבשלום וילן: עכשיו אתם אומרים שיש מספיק מוניות ולכן אתם מבקשים להעלות את האגרה ל-205,000 שקל.

חיים עטר: משרד התחבורה קבע מנגנון הפחתה שהוריד את האגרה ל-155,000 שקלים.

אבשלום וילן: האם נציגי האוצר הוזמנו לישיבה?

אלכס לנגר: יש להם היום יום עיון.

אלכס לנגר: הרציונל הכלכלי של גובה האגרה הוא להקל על המוניות בתקופה קשה זו.

אלכס לנגר: באופן מעשי יש עוד מסלול כניסה לענף והוא מסלול לנהגים ותיקים.

אלכס לנגר: לאחר חמש שנות ותק בענף ניתן לקבל רשיון באגרה מופחתת.

אלכס לנגר: אפשר לומר שזה לא בדיוק אגרה, משום שמונית פטורה ממיסוי על הרכב.

אלכס לנגר: בעצם אם מהוונים את ההטבה הזאת, זאת אגרת הכניסה לענף.

גילה גמליאל: היועצת המשפטית של הוועדה שאלה שאלה נכונה – ממתי תחול האגרה הגבוהה?

אלכס לנגר: אנחנו נקבע תאריך.

אבשלום וילן: האגרה היום היא 155,000 ואתם מציעים לייקר את זה ב-20%.

אבשלום וילן: אני מבקש לקבל את עמדת האוצר לזה.

אבשלום וילן: אם למשל האוצר יגיד שהוא רוצה להעלות את הרף כי יש מספיק מוניות, זה דבר אחד, אחרת זה מנוגד לכל מדיניות שהם הציגו פה בעבר.

אבשלום וילן: אני מציע להשאיר את הסעיף הזה פתוח - - -

יהודה בר-אור: חס וחלילה.

יהודה בר-אור: זה הסעיף שאנחנו קמים ונופלים על פיו.

יהודה בר-אור: אנחנו מעונינים בו.

1028: אדוני היושב-ראש, אנחנו "מורחים" את הנושא הזה כבר שנה וחצי.

אתי בנדלר: לא בוועדה.

1028: גם פה בוועדה.

לאה ורון: בהחלט לא.

1028: עברנו סעיף סעיף וכבר ישבנו עם 90% מנהגי המוניות, עם משרד התחבורה ועם משרד האוצר.

1028: כולם הגיעו לפשרה שהבאנו.

1028: אם רוצים עתה לפתוח דיון, אפשר למשוך את זה בעוד עשרות דיונים.

1028: אני מבקש שנציג את כל התיקונים שאנחנו מבקשים ותאמינו לי שזה פותר הרבה בעיות.

אבשלום וילן: אני מציע לאשר אתה את סעיף 2 בכפוף להסכמת האוצר.

אלכס לנגר: הצעת החוק הזאת הוצגה בממשלה ואושרה בוועדת שרים.

אבשלום וילן: כמה פעמים כבר קרה שלמרות סיכום בממשלה המשרד מציג את עמדתו מחדש.

לאה ורון: מה גם שזו עמדה הפוכה ממה שהאוצר הציג בעבר.

אבשלום וילן: אין לי בעיה לאשר את הסעיף כפי שהוא, אבל אני מבקש לקבל את האישור של האוצר.

סימן ג'1: 14ז.

סימן ג'1: – הגדרות - בסימן זה - "בעל עניין", "בעל שליטה" - כהגדרתם בחוק ניירות ערך, התשכ"ח-1968; "המועד הקובע" - מועד הפרסום של רשימת קווי השירות למוניות לפי סעיף 14טז; "נושא משרה" - כהגדרתו בחוק החברות, התשנ"ט-1999; "קו שירות למוניות" - מסלול הסעה קבוע של מוניות, שבו תחנת מוצא ותחנת יעד קבועות, ושבעבור נסיעה בו, במונית, משלם כל נוסע בנפרד; "רשיון לנסיעת שירות" - כמשמעותו בסעיף 14יא; "רשיון קו שירות" - כמשמעותו בסעיף 14ח(א).

אבשלום וילן: יש הערות להגדרות?

שמעון סגל: בנושא המועד הקובע הכניסו את המוקש הכי גדול.

שמעון סגל: במקום שאתם, הנבחרים שלנו, תחליטו, הם אומרים שזה יהיה לפי סעיף 14טז.

שמעון סגל: בסעיף זה כתוב שהמפקח על התעבורה יפרסם ברשומות תוך שלושה חודשים מיום פרסומו של החוק לתיקון פקודת התעבורה את הרשימה.

שמעון סגל: זה צריך להיות מונח עתה לפני חברי הכנסת, כדי שאתם תדעו מראש ושגם אנחנו נדע.

שמעון סגל: בעצם לוקחים 6,000 משפחות ואומרים להן שקודם מאשרים את החוק ורק אחר כך המפקח על התעבורה יפרסם את רשימת קווי השירות.

שמעון סגל: לפני אישור החוק הוועדה צריכה לדעת אם מאשרים קווי השירות ואיזה, כדי שהמפקח לא יקבע לפי איך שמתחשק לו.

שמעון סגל: בזמנו היה מקרה שהשר סנה אמר שלא מעניין אותו כלום והוא רוצה שייתן.

שמעון סגל: מר לנגר ברח ומישהו אחר שנתן.

שמעון סגל: כך הופכים את זה לא רק לשוק של עולם שלישי, אלא שטורקמניסטן היא דמוקרטיה לעומת מה שיהיה פה.

שמעון סגל: הוועדה צריכה לדעת לפני אישור החוק למי נותנים.

שמעון סגל: יש בצנרת 30 תאגידים שמחכים.

אהרון מיכאלי: אני מתנגד להערה של עו"ד סגל.

אהרון מיכאלי: התכלית הראויה היא בדיוק כמו שנקבע כאן.

אהרון מיכאלי: העניין של איך להפעיל את שיקול הדעת המקצועי, הנקודתי, מחייב את אנשי המקצוע לבחון, לערוך סקרים וכו'.

אהרון מיכאלי: כך גם קובע בית המשפט העליון בפסיקה שלו.

אהרון מיכאלי: את התחום הזה צריך להשאיר בידי אנשי המקצוע, לא מדובר כאן בהמצאת הגלגל שהמחוקק הראשי, במסגרת פקודת התעבורה, יקבע באיזה קווים, למה, כמה ואיך.

אהרון מיכאלי: איך אפשר לצפות מחברי הוועדה הנכבדים כאן או מחברי הכנסת המכובדים במליאה לשקול אם בקו מסוים צריך לאשר ובקו אחר לא צריך לאשר?

3259: אני מתנגד להערותיהם של עו"ד סגל ועו"ד מיכאלי.

1028: אדוני היושב-ראש, אנחנו יושבים כבר כל כך הרבה ישיבות וצריך לעשות לזה סוף.

1028: שום סעיף לא יעבור כאן בלי הערות של עורך-דין זה ועורך-דין אחר.

1028: אני לא חושב שאפשר כך להתקדם.

אבשלום וילן: זה לב הבעיה כאן.

אבשלום וילן: עלתה השאלה אם המפקח על התעבורה יחליט לבדו, אם יחליט על בסיס קריטריונים.

אבשלום וילן: מבחינת עבודת החקיקה זה הנושא הכי בעייתי.

אבשלום וילן: כשנגיע לסעיף טז נדון בזה שוב, אבל אין ספק שזה לב החקיקה.

3259: אני לא מסכים להערותיהם של עורכי הדין סגל ומיכאל, כי מצד אחד ברור ששיקול הדעת והפעלת החוק נעשים על-ידי אנשי המקצוע וברור שלאחר קבלת החוק המדינה לא נסגרת וצריך להמשיך לבצע את העבודה.

3259: אין אפשרות לשלול את הסמכויות של המפקח, כי זה חלק מהעבודה שלו.

3259: מצד אחר, גם הדרך כפי שציין עו"ד מיכאלי, כאילו יש לעשות סקרים וכו', אינה בסדר.

3259: לכן זה מביא אותנו לנקודה שציינתי בתחילת הישיבה – אם החוק יקבע שורה של קריטריונים בסיסיים, ספציפיקציות, לא תהיינה בעיות.

גילה גמליאל: אין בעיה שכל אחד יגיד את דעתו, אבל זה צריך להיות ספציפי לסעיף שאנחנו דנים בו ולא על דברים של אחרים.

אתי בנדלר: מדובר בסעיף הגדרות בסך הכל.

אתי בנדלר: המועד הקובע הוא תאריך מסוים.

אתי בנדלר: זה תאריך מסוים שבו על המפקח על התעבורה לבצע משהו לפי הסעיף האחר.

אתי בנדלר: המשהו הזה ייקבע על-ידי הוועדה כשנגיע לסעיף האחר.

אתי בנדלר: השאלה שלי ברמת ההגדרה: מאחר שאותו סעיף קובע שהמפקח צריך לעשות את אותו משהו תוך שלושה חודשים ולפרסם הודעה – ואנחנו לא יודעים מתי זה יקרה, אם זה יקרה אחרי חודש או חודש וחצי, חמישים ימים או מאתיים – אני מציעה לשקול לקבוע כאן תאריך חלוט, דהיינו, המפקח יפרסם בתוך שלושה חודשים והמועד הקובע יהיה מועד שהוועדה תקבע מראש ולא משהו שיפורסם ברשומות ולא ברור אם איש יודע או לא יודע על כך.

גלעד ארדן: באופן עקרוני אני מקבל את ההערות שנאמרו כאן.

גלעד ארדן: כלומר, אני מקבל את זה שאי אפשר להעביר לנו סמכות לקבוע איזה קווים יקבלו רשיונות ואיזה לא.

גלעד ארדן: מצד אחר אני מקבל את מה שנאמר לגבי הקריטריונים.

גלעד ארדן: כתוב פה שהמפקח צריך להתחשב במספר דברים, כמו אומדן של כמות המוניות הדרושה, שמירת התנועה הסדירה של כלי הרכב וכו'.

גלעד ארדן: מר סגל, איזה סוג קריטריונים נוספים אתה מבקש חוץ מאלה?

שמעון סגל: אף אחד מכם לא תמים.

שמעון סגל: להיבחר לוועד הבית זה מאוד קשה, על אחת כמה וכמה להיבחר לכנסת ולכן יש לי את כל ההערכה אליכם.

שמעון סגל: יש כאן אינטרסים כלכליים עצומים ויש כאן חבר'ה שאוכלים כבר שנים קש.

שמעון סגל: מה שכתוב כאן זה קשקוש בלבוש, בגלל שאין כאן שום קריטריון.

שמעון סגל: אלה מילים בעלמא.

שמעון סגל: רבותי, כל נבכי התחבורה נבחנו.

אבשלום וילן: אני מציע, על פי הצעתה של היועצת המשפטית של הוועדה, שהמועד הקובע יהיה היום שבו חלפו שלושה חודשים מיום פרסום החוק.

אבשלום וילן: האם יש בעיה עם זה?

אלכס לנגר: אין לנו בעיה עם זה.

1028: זה מופיע בסעיף טז.

אתי בנדלר: זה לא קשור.

גלעד ארדן: אני מציע שלגבי האגרה המועד הקובע יהיה מוקדם יותר.

גלעד ארדן: לגבי הרשיונות שזה יהיה שלושה חודשים מיום הפרסום, אבל העניין של האגרה צריך להיות מוקדם יותר.

חיים עטר: יש קבלנים שמחכים לזה.

אבשלום וילן: המועד הקובע אינו קשור לאגרה.

אבשלום וילן: עו"ד מיכאלי, מה הבעיה עם ההגדרה של "קו שירות למוניות".

אהרון מיכאלי: ההגדרה נפלאה, אבל אני מבקש שאחרי המילים "תחנת מוצא" ייווספו המילים "תחנות איסוף", כך שיהיה תחנת מוצא, תחנות איסוף ותחנת יעד, כפי שמקובל בכל הקווים המופעלים בתחבורה הציבורית.

אהרון מיכאלי: הרציונל לכך פשוט - רוצים לעשות סדר לטובת הנוסע וכדי למנוע מפגעים תחבורתיים, כדי למנוע התנהגות פרועה ומפגעים בכביש, צריך לעשות סדר - תחנות של "אגד", תחנות של "דן" ויהיו תחנות של מוניות שירות.

חוה ראובני: ההערה שהועלתה כאן מתייחסת לשאלה אם צריך לקבוע מראש בקווים גם את התחנות.

חוה ראובני: משמעות הוספת הדבר הזה להגדרה היא שקו שאין בו תחנת איסוף, אלא רק תחנה ראשונה ותחנה סופית, לא עונה על ההגדרה הזאת.

חוה ראובני: בעצם השאלה אם יהיו תחנות איסוף או לא נכנסים למהות של הקו עצמו.

אבשלום וילן: אני מציע להישאר בהגדרה הקיימת.

אבשלום וילן: אני רואה את אוסף הסיבוכים, התמימים לכאורה, אם נתייחס לתחנות האיסוף.

אבשלום וילן: סעיף 14ז שבסעיף 3 אושר בכפוף לשינוי בהגדרת המועד הקובע.

חוה ראובני: 14ח.

חוה ראובני: - רשיון להפעלת קו שירות למוניות - (א) "לא יפעיל אדם קו שירות למוניות, אלא אם כן נתן לו המפקח על התעבורה רשיון לכך לפי סעיף זה (בסימן זה- רשיון קו שירות), בהתאם לתנאי הרשיון ובאמצעות מוניות שניתן עליהן רשיון לנסיעת שירות, בלבד".

שמעון סגל: עד היום אפשר היה לקחת מונית ספיישל ולשלוח אותה גם בנסיעת שירות, אבל לפי ההצעה הזאת הנוסעים יעמדו ואי אפשר יהיה לשלוח מונית ספיישל.

שמעון סגל: הרפורמה הזאת הולכת הפוך, היום אם אין מונית שירות, יש פגיעה בנוסעים, כדי לשמור על ההכנסות של גופים מסוימים.

שמעון סגל: זה נגד הציבור, נגד הרפורמה, נגד תחרות ונגד טובת הציבור.

אבשלום וילן: מה תשובת משרד התחבורה לטיעון הזה?

אלכס לנגר: לפי ההצעה הזאת, כל בעל תחנת מוניות בעצם הופך למחוקק בעצמו – הוא יעניק רשיונות לאחרים לנסוע בקו שלו.

אלכס לנגר: זו בדיוק תקנה 236 שמבקשים לבטל.

אלכס לנגר: התקנה אומרת שפועל בקו רק מי שקיבל רשיון לפעול בו, על כל התנאים שלו ועל כל ההסדר ולא שיתחילו בהתחכמות להכניס עוד מאה כלי רכב לפעילות בקו, אלא שיפעלו בדיוק על פי תנאי הרשיון, על פי המחויבויות, לוחות הזמנים וכו'.

אבשלום וילן: בדיון המקדמי עלתה הטענה שבעצם היום יש להם תחום אפור עם בתי החולים, משפחות גדולות וכו'.

אבשלום וילן: השאלה היא אם ההגדרה הזאת משנה את המצב הזה.

אלכס לנגר: לא, אנחנו לא פוגעים בתחום האפור הזה.

אלכס לנגר: באופן עקרוני אין איסור למוניות שירות לעשות נסיעת ספיישל, כמובן עם הפעלת מונה.

אלכס לנגר: העניין הזה לא במחלוקת ואנחנו לא נוגעים בו.

אבשלום וילן: על דעת חברי הכנסת הסעיף הזה מאושר.

שמעון סגל: זה פוגע בנהגי המוניות עצמם.

שמעון סגל: האנשים שיושבים מולנו מאוד חכמים, אני הרבה יותר טיפש מהם.

שמעון סגל: הם אומרים שהואיל שההצעה שלהם פוגעת בחופש העיסוק, הם יכניסו אותה לחוק ולא ישאירו בתקנות.

שמעון סגל: למה?

שמעון סגל: כי היינו בבג"ץ ושם נקבע שכן פוגעים בחופש העיסוק.

שמעון סגל: גם האגרה שהוכנסה לכאן היא לעשות צחוק מאנשים ופוגעים בכך באנשים.

שמעון סגל: האם ייקחו ממני 200,000 שקל להיות עורך דין, מה אנחנו טורקמניסטן?

חוה ראובני: התקנה הספציפית הזאת נמצאת היום על סדר היום של הוועדה הזאת לביטול.

חוה ראובני: התוצאה של התקנה הזאת היא אובדן שליטה מוחלט של הרשות, כי למעשה כל ספיישל יכול להפוך לשירות.

חוה ראובני: כך אין שום פיקוח ושום הסדרה ואף אחד מהתנאים שדרשנו לא חל כאן.

גילה גמליאל: אני מציעה מר לנגר יבהיר את הנושא.

אבשלום וילן: מר לנגר הבהיר שיש פה שינוי חוק, אבל לא פוגעים בכל התחום האפור.

אבשלום וילן: פשוט עושים סדר מבחינת הרשיונות.

חוה ראובני: הנושא של מוניות שירות שיעשו גם ספיישל הוא בכלל לא תחום אפור.

חוה ראובני: זה כתוב מפורשות בתקנה 493(3): מונית שניתן עליה רשיון לנסיעת שירות מותר להסיע בה נסיעה מיוחדת.

חוה ראובני: זה כתוב במפורש.

אתי בנדלר: לצורך דברי ההסבר אני רוצה לוודא שהבנתי את הנושא.

אתי בנדלר: האם התוצאה שאתם מבקשים להגיע אליה בחוק ובתקנות היא שמונית שניתן עליה רשיון לנסיעת שירות לא תוכל לבצע נסיעת ספיישל?

חוה ראובני: ההיפך.

אתי בנדלר: כלומר, מונית שניתן עליה רשיון לנסיעת שירות תוכל לבצע נסיעת ספיישל, אבל מונית שניתן עליה רשיון לנסיעת ספיישל, לא תוכל לבצע נסיעת שירות.

חוה ראובני: זה מה שאנחנו מבקשים.

רצון שרעבי: למונית שירות ניתנת האפשרות לעשות נסיעת ספיישל, אבל מונית ספיישל לא תוכל לתת לציבור הרחב ספיישל ליותר מארבעה אנשים.

רצון שרעבי: מדוע?

חוה ראובני: זה לפי התקנות ולא לפי החוק.

אבשלום וילן: מר שרעבי, תוכל לטעון את הטענה הזאת כשנגיע לדון בתקנות.

3259: לגבי הנושא של ביטול האפשרות שמונית ספיישל תבצע נסיעת שירות - יש נקודה שקשורה ללוח הזמנים ולדרך שבה מתכוונים לאשר את התאגידים הלא מוסדרים.

3259: היום התאגידים הלא מוסדרים נוסעים במוניות.

3259: הם לא נוסעים עם מוניות ללא רשיון של מוניות.

3259: איך נוסעים התאגידים המוסדרים במוניות?

3259: על-ידי כך שיש להם רשיון של מונית ספיישל ועל פי התקנה, שהיתה קיימת ושהיא עדיין בפועל, הם הסבו את זה לנסיעת שירות.

3259: הם אומנם לא נוסעים בקו שירות מורשה, אבל הם נוסעים עם רשיון מונית.

אבשלום וילן: משרד התחבורה רוצה לשנות את זה ולעשות סדר.

3259: אם אתם משנים את זה מבלי שקודם הסדרתם את שאלת הרשיונות, בבת אחת אתם גורמים לכך שכל נהגי המוניות האלה ייסעו ללא רשיון בכלל.

3259: אתם הופכים אותם לעבריינים על פי חוק.

אבשלום וילן: לכן אמרתי שבתקנות שיבואו לאחר מכן נתייחס לשאלות שאתם מעלים.

אבשלום וילן: לדעתי אין כאן כרגע חסימה.

שמעון סגל: בוודאי שיש.

שמעון סגל: רשיון לנסיעת שירות בלבד היא חסימה מוחלטת.

1028: אני לא מבין את התהליך שקורה כאן.

1028: אני רואה שיש כוונה לעכב את חקיקת החוק.

אבשלום וילן: אני מציע לאשר את הסעיף הזה וכאשר נגיע לתקנות נדון בזה.

אבשלום וילן: אם לא נצליח לפתור את הבעיה ונצטרך לחזור לסעיף ההגדרות, נחזור לסעיף ההגדרות.

אבשלום וילן: לפי עמדת משרד התחבורה אין בעיה להגיע לפתרון בתקנות.

אבשלום וילן: אני לא רוצה להיות במצב שאישרנו עכשיו ונחסום את עצמנו בתקנות.

אבשלום וילן: לכן נאשר את זה כפי שזה מנוסח ואם לא תהיה ברירה, נחזור ונתקן.

גלעד ארדן: התקנות יאושרו בנפרד?

אבשלום וילן: הכל יאושר כמקשה אחת.

אבשלום וילן: רק לאחר שנאשר את התקנות הצעת החוק תעלה לאישור במליאה.

גלעד ארדן: אם כך, אנחנו מאשרים את זה כפוף לפתרון הבעיה בתקנות.

אבשלום וילן: בוודאי.

חוה ראובני: 14ח.

חוה ראובני: (ב) "המפקח על התעבורה רשאי לתת רשיון קו שירות לפי סעיף זה, למי שהגיש בקשה בתקופה האמורה בסעיף 14יז והתקיימו לגביו כל אלה: (1) הוא תאגיד שהתאגד בישראל שמטרתו העיקרית, לפי מסמכי ההתאגדות שלו, היא הפעלת קו שירות למוניות; (2) הוא אינו בעל עניין בבעל רשיון קו שירות אחר, ובעל רשיון קו שירות אחר אינו בעל עניין בו; (3) מי שהוא בעל עניין בתאגיד המבקש אינו בעל עניין גם בבעל רשיון קו שירות אחר; (4) הוא התקשר עם 30 מוניות לפחות, לשם הפעלת קו שירות, אחד או יותר,

כל אלה: (א) היה עליהן, ערב המועד הקובע, רשיון תקף לנסיעת שירות, שניתן לפי הוראות פקודה זו כנוסחה ערב המועד הקובע; (ב) הן אינן מנויות ברשיון קו שירות שניתן לתאגיד שאינו המבקש, או בבקשה לרשיון קו שירות שהוגשה על-ידי מבקש אחר לפי הוראות סימן זה; (ג) התאגיד המבקש הגיש לגביהן בקשה לרשיון לנסיעת שירות לפי סימן זה, ומי שיינתן לו הרשיון לנסיעת שירות הפקיד ערבות בנקאית עצמאית בסכום שלא יפחת, בכל עת, מ-7,000 שקלים חדשים, להבטחת קיום תנאי הרשיון לנסיעת שירות; (5) הוא, בעל שליטה בו או נושא משרה בו, לא הורשעו בעבירה שמפאת חומרתה, מהותה או נסיבותיה, אין זה ראוי לתת לתאגיד רשיון קו שירות; (6) קו השירות למוניות שלגביו הגיש התאגיד המבקש בקשה לרשיון מופיע ברשימת קווי השירות למוניות שפרסם המפקח על התעבורה, לפי הוראות סעיף 14טז; (7) אושרו לו, לפי הוראות הפקודה, תחנת מוצא ותחנת יעד בקו השירות למוניות שלגביו מבוקש רשיון קו השירות, ועומד לרשותו מקום מתאים לחניית המוניות בסמוך לאחת התחנות האמורות; (8) הוא הוכיח, להנחת דעתו של המפקח על התעבורה, קיומם של תנאים ואמצעים הדרושים להפעלתו התקינה של קו השירות למוניות, לרבות העסקת מנהל וסדרנים וקיום משרד; (9) הוא מבוטח בביטוח לכיסוי אובדן או נזק לחפצים שיובלו במוניות שיפעלו במסגרתו; (10) הוא הפקיד בידי המפקח על התעבורה ערבות בנקאית עצמאית בסכום שלא יפחת, בכל עת, מ-250,000 שקלים חדשים, להבטחת קיום תנאי הרשיון קו השירות.

התיקונים הבאים: (3) מי שהוא בעל עניין בתאגיד המבקש אינו בעל עניין גם בבעל רשיון קו שירות אחר.

התיקונים הבאים: את שני הסעיפים הללו אני מבקש לבטל.

התיקונים הבאים: בסעיף (ג) אני מבקש שהערבות הבנקאית העצמאית תהיה בסכום שלא יפחת מ-5,000 שקל ולא 7,000 שקל.

נוגה רובינשטיין: אני רוצה להתייחס להערה לפסקה (2) ו-(3), שחבר הכנסת בנלולו מבקש לבטל.

נוגה רובינשטיין: עמדת משרד התחבורה והעמדה הממשלתית היא שבכל תאגיד יהיו 30 מוניות.

נוגה רובינשטיין: ככל שרוצים לעמוד מאחורי התנאי הזה שבכל תאגיד יהיו 30 מוניות, יש להבטיח שלא יהיו בעלויות צולבות בין תאגידים של מוניות, כי אחרת במסגרת אותו תאגיד יהיו 30 מוניות שאפשר יהיה לשחק בהן בין התחנות השונות.

1028: זה המינימום.

נוגה רובינשטיין: נכון, אבל המינימום הזה יכול להיעקף אם אין את פסקאות (2) ו-(3).

1028: נכון, אני מוכן שיתאגדו.

1028: אין לי בעיה עם זה.

מל פולישוק-בלוך: אבל אז אתה יוצר מונופול.

מל פולישוק-בלוך: אתה בא להקל על בעלי תחנות קטנות ובעצם תגרום לכך שרק הענקים ישתלטו על השוק.

דוד כוכבא: אני מנכ"ל מועצת המובילים והמסיעים.

דוד כוכבא: למען הגילוי הנאות אני רוצה לומר שאנחנו בעלי עניין גם בתחום מוניות השירות ואף אני באופן אישי.

3259: מגוחך לומר שאם יהיו בעלי שליטה בתאגיד זה ייצור מונופולים, הרי המונופולים הגדולים אינם תאגידי השירות של מוניות, אלא אולי האוטובוסים.

גלעד ארדן: לא הבנתי את הנקודה שהעלתה עו"ד רובינשטיין לגבי הגבלים עסקיים.

גלעד ארדן: אם החשש מביטול פסקאות (2) ו-(3) הוא מזה שגורם גדול כלשהו ישתלט, הרי במקרה כזה יפנו לממונה על ההגבלים העסקיים.

גלעד ארדן: אני לא חושב שזה משהו שצריך לאיים עלינו בחקיקה.

נוגה רובינשטיין: הדברים מפורטים בדברי ההסבר של משרד התחבורה לפסקאות (2) ו-(3).

גלעד ארדן: משרד התחבורה מסכים לביטול הפסקאות הללו.

נוגה רובינשטיין: משרד התחבורה הביא את הנוסח הזה.

נוגה רובינשטיין: יכול להיות שמאז שהוגשה הצעת החוק הממשלתית עמדת המשרד השתנתה.

נוגה רובינשטיין: סייענו למשרד התחבורה בניסוח, אבל הרעיון במקורו בא ממשרד התחבורה.

נוגה רובינשטיין: יכול להיות שמשרד התחבורה החליט לסטות מההחלטה הממשלתית שאושרה ואני אשמח לשמוע את הטעמים לסטייה מההחלטה הממשלתית.

גלעד ארדן: המדיניות של משרד התחבורה היא לעודד התאגדות.

אבשלום וילן: רוב חברי הוועדה סבורים שיש לאשר את הפסקאות הללו.

אבשלום וילן: האם נוכח בישיבה זו נציג של הממונה על ההגבלים העסקיים?

לאה ורון: לא.

אבשלום וילן: מאחר שממילא נקיים ישיבה נוספת בנושא, אני מבקש שעד הישיבה הבאה נקבל את חוות דעתו של הממונה על ההגבלים העסקיים.

אבשלום וילן: אם לדעתו אין בעיה, אפשר לאשר את הצעת חבר הכנסת בנלולו.

אבשלום וילן: אם יש לו בעיה עם זה, שיבוא לישיבה הבאה לנמק את דעתו.

אבשלום וילן: אני לא יכול להיות במצב שלאחר מכן יעשו לי בוחן.

1028: עו"ד רובינשטיין העירה רק דרך אגב על הגבלים עסקיים.

1028: אין שום קשר לממונה.

אבשלום וילן: עו"ד רובינשטיין אינה בעד ההצעה שלך.

אבשלום וילן: אם היתה בעד, לא היתה לי כל בעיה.

אתי בנדלר: יש לה נימוקים גם מעבר להגבלים עסקיים.

נוגה רובינשטיין: הנימוק אינו הגבלים עסקיים.

נוגה רובינשטיין: הנקודה של הגבלים עסקיים עלתה בעקבות הערה של עו"ד ראובני.

נוגה רובינשטיין: הנימוק לסעיף הזה הוא בגלל התנאי הכללי שנמצא בחוק, של התקשרות של תאגיד עם לפחות 30 מוניות.

נוגה רובינשטיין: אם אותו תאגיד יכול להיות במסגרת קווי שירות נוספים, למעשה אותו תנאי של 30 מוניות בקו שירות מסוים הוא תנאי שלא קיים.

נוגה רובינשטיין: יכול להיות שמשרד התחבורה לא צריך את התנאי הזה.

יהודה אלבז: מונית שרשומה בתאגיד יכולה להיות רשומה רק בתאגיד אחד בו זמנית.

יהודה אלבז: בעל עניין בתאגיד הוא בעל מניות.

יהודה אלבז: בעל מונית לא חייב להיות בעל מניות, כמו שיכול להיות שבעל מניות בתאגיד מסוים יכול להיות בהרבה תאגידים ואין לו מונית אחת.

יהודה אלבז: אלה שני דברים נפרדים.

יהודה אלבז: למען הסר ספק, אנחנו עומדים על כך שמספר המוניות המינימליות שאנחנו קובעים – 15 – ומונית תוכל להירשם רק בתאגיד אחד.

נוגה רובינשטיין: בעל שליטה יוכל להיות בעל רשיון?

יהודה אלבז: למה לא?

נוגה רובינשטיין: אני מנסה להבין מה עמדת משרד התחבורה כרגע, כי אני לא יודעת על ההסכמות שיש.

אלכס לנגר: אני לא יודע מי ניסח ומי אמר לנסח את שתי הפסקאות האלה בשם משרד התחבורה.

אלכס לנגר: אני לפחות ראיתי אותן לראשונה רק בנוסח הכחול.

אלכס לנגר: על 3,000 מוניות השירות שיש היום, יש 53 תאגידים עם רשיון ובעקבות התיקון הזה אני מעריך שייכנסו עוד 30-40.

אלכס לנגר: זה אומר שיש יותר ממאה תאגידים על שוק די קטן.

אלכס לנגר: האם אני צריך להגביל שתי תחנות מוניות שרוצות לעשות merging ?

אלכס לנגר: להיפך, זה ברציונל של התחבורה הציבורית.

אלכס לנגר: לכן המגבלה הזאת, כפי שהיא מנוסחת היום, תמנע את זה.

אבשלום וילן: אני מבין שלך, כממונה על התעבורה, אין בעיה עם הצעתו של חבר הכנסת בנלולו לבטל את פסקאות (2) ו-(3).

אלכס לנגר: נכון.

אבשלום וילן: מה לגבי ההצעה להוריד את המספר מ-30 ל-15?

אלכס לנגר: אין קדושה במספר.

אלכס לנגר: רצינו רק להציב רף של התארגנות.

אהרון מיכאלי: המטרה של הרפורמה היא להכשיר את אותם נהגי מוניות בלתי מורשים.

אהרון מיכאלי: כמו שאמרתי, אין לנו התנגדות לעניין הזה.

אהרון מיכאלי: הביטול של הפסקאות האלה עשוי לגרום למצב בלתי נסבל גם לבעלי המוניות.

אהרון מיכאלי: מחר בבוקר גם "אגד" יכולה לבקש ולהיות בעלת קו למוניות שירות.

אהרון מיכאלי: זו תוצאה בלתי נסבלת.

אהרון מיכאלי: אני לא נגד שיורידו את הרף או שיאפשרו מיזוגים מכל הכיוונים של כל בעלי המוניות.

אהרון מיכאלי: את זה צריך להתיר, כי זה ישכלל את התחרות ויקל על בעלי המוניות להתאגד, אבל מכאן ואילך לעשות רפורמה כל כך משמעותית שתאפשר ל"אגד", הגדולה והענקית, להיכנס ולשים דריסת רגל גם בקווים של "דן" וגם בקווים של בעלי המוניות, זו תוצאה בלתי נסבלת.

שמעון סגל: למען הגילוי הנאות, ואני מאוד מעריך את הגילוי הנאות של מר כוכבא, לא מדברים פה בעלמא.

שמעון סגל: יש קבוצה שמרכז אותה לשעבר מנכ"ל משרד התחבורה וחבר הכנסת נחום לנגנטל, שמשתלטת בצורה דורסנית על כל ענף המוניות.

שמעון סגל: למיטב ידיעתי, עד עתה – שלא יתבעו אותי – היא רכשה 21.

שמעון סגל: קראתי את הצעת החוק ואמרתי לעצמי שיש צדיקים במשרד התחבורה, שהם יודעים את זה, אבל מר לנגר אומר שהוא לא ראה את הפסקאות האלה עד עתה.

שמעון סגל: המשמעות של זה היא ברורה - השתלטות של אנשים על הענף.

שמעון סגל: המטרה שלהם היא לחסל את הענף הזה, להשתלט עליו, אולי לשלב אותו במקומות מסוימים ולמנוע את השירות לציבור.

שמעון סגל: לא סתם הכניסו את הפסקאות האלה.

בורה שלמה: מר לנגר אמר שהוא מניח שיהיו עוד 30-40 תאגידים שיבקשו להיכנס.

בורה שלמה: תאגיד מאושר הוא כוח.

בורה שלמה: אני כבר עובד 17-18 שנים וצריך לממן דוחות וכו'.

דוד כוכבא: אנחנו אכן בעלי עניין, התחום הזה מעניין אותנו.

דוד כוכבא: יש היגיון תחבורתי למה שאנחנו עושים.

דוד כוכבא: אנחנו פועלים על פי החוק, אנחנו יושבים בבית זכוכית ואם אנחנו עושים צעד בלתי חוקי, החוק יגביל אותנו.

דוד כוכבא: אנחנו פועלים על פי כללי החוק ובליווי משפטי.

דוד כוכבא: לא חוכמה לקחת צעד חיובי מבחינה ציבורית – גם טוב למפעילים, אבל בראש ובראשונה טוב לציבור המשתמשים – ולומר שזה יגרום להשתלטות, כמו שזו לא חוכמה לקחת קו שירות שעובד ללא רשיון בעל כורחו ולקרוא לו חאפר.

דוד כוכבא: עושים מהלך חיובי של כניסה של גורמים רציניים לענף .

דוד כוכבא: עד היום הענף הזה נחשב לענף של חאפרים – יש חאפרים עם רשיון וחאפרים בלי רשיון – והיה מוגבל מבחינת קצב ההתפתחות שלו ולכן לא התפתח על פי הצרכים התחבורתיים ועל פי השינויים האורבניים מכיוון שהיה פה כשל ניהולי וכשל בתקשורת עם משרד התחבורה.

אבשלום וילן: נאמר שאתם מבצעים השתלטות עוינת.

אבשלום וילן: אתה מכחיש את זה ואומר שזה מהלך לגיטימי.

דוד כוכבא: אנחנו רוצים לשתף פעולה עם מערכת של תחבורה ציבורית, כמובן שהכל מרצון.

דוד כוכבא: השתלטות נשמעת כמהלך אלים, כאילו אנחנו מאיימים על מישהו.

דוד כוכבא: הכל נעשה על פי כללים כלכליים, משפטיים, ארגוניים וחוקיים.

שמעון דהרי: אני מנהל כבר 17 שנה תחנת מוניות בראשון לציון עם 11 קווי שירות.

שמעון דהרי: ראש עיריית ראשון לציון היה לפני שלוש שנים בצרפת וראה איך פועלת שם מערכת התחבורה ורצה להפוך את האוטובוסים למעין רכבות בראשון לציון ושהמוניות והאוטובוסים בראשון לציון ייסעו בכרטיס משולב.

שמעון דהרי: אני מפעיל מערכת כרטיסיות אלקטרונית ויש תשתיות טובות לכך.

שמעון דהרי: השילוב הזה טוב לציבור ולא לנגנטל ולא שטויות אחרות.

אבשלום וילן: למען גילוי נאות אני אומר שדיבר איתי נחום לנגטל, לשעבר חבר כנסת, ואמר לי שהוא מעורב בצד העסקי הזה.

אבשלום וילן: הוא רצה ליידע אותי בתור מנהל הישיבה.

אבשלום וילן: אני גם ידידו וגם דיברתי אתו.

1028: אין שום בעיה.

1028: גם עו"ד רובינשטיין אמרה שאין בעיה.

נוגה רובינשטיין: אני לא אומרת כלום.

נוגה רובינשטיין: אני לא מביעה את דעתי בעניין הזה.

1028: כן הבעת את דעתך.

1028: אם לא היית אומרת את זה, היושב-ראש לא היה מתייחס לזה.

אבשלום וילן: אני איש אופוזיציה והתחייבתי לשר התחבורה לעשות את הכל כדי לקדם את הנושא.

אבשלום וילן: עם זאת, כאשר אומרים לי שיכולה להיות בעיה - - -

1028: מי אמר?

אבשלום וילן: היועצת המשפטית של משרד המשפטים והיועצת המשפטית של הוועדה.

אבשלום וילן: שתיהן אומרות שהנושא של ההגבלים העסקיים חייב להיבדק.

אבשלום וילן: עד הישיבה הבאה אני רוצה לקבל את חוות הדעת של הממונה על ההגבלים העסקיים.

אבשלום וילן: אם הממונה על ההגבלים יאמר שאין בעיה, נאשר את הצעתו של חבר הכנסת דניאל בנלולו.

גילה גמליאל: מדוע לא לאשר את זה בכפוף?

אבשלום וילן: זה בדיוק מה שאני אומר.

אבשלום וילן: אני מחכה לחוות הדעת ואם ייאמר בה שאין בעיה, בישיבה הבאה נאשר את ההצעות של חבר הכנסת בנלולו ובא לציון גואל.

אבשלום וילן: אם ייאמר שיש בעיה, ניאלץ לקיים דיון מחודש.

גלעד ארדן: אדוני היושב-ראש, אנחנו לא עובדים אצל הממונה.

גלעד ארדן: אם לממונה יש בעיה, שהיה טורח להגיע ולומר את דעתו.

לאה ורון: הוא לא הוזמן לישיבה.

1028: אני מבקש לקיים הצבעה על הסעיף על פי הצעתי.

אבשלום וילן: משרד התחבורה תומך בהצעתך - - -

1028: לכן אני מבקש להצביע על הצעתי.

אבשלום וילן: אני לא יכול לקיים הצבעה כאשר היועצים המשפטיים אומרים לי שעשויה להיות בעיה.

1028: אני יכול לשמוע אותם?

אבשלום וילן: חבר הכנסת בנלולו, תיזהר מכיפוף מיותר.

אבשלום וילן: אם הממונה על ההגבלים העסקיים לא הוזמן, אנחנו לא יכולים לקיים הצבעה בלי לשמוע את דעתו.

אבשלום וילן: בהנחה שלא תהיה לו עם זה בעיה, ההצעות שלך יעברו פה אחד.

גלעד ארדן: לממונה אין זכות וטו על חקיקה.

גלעד ארדן: החקיקה היא מעל לממונה.

גלעד ארדן: אם אני רוצה לעבור על חוק ההגבלים העסקיים, מי שואל בכלל את הממונה?

גלעד ארדן: אם אחר כך יתברר שיש בעיה, נעשה רוויזיה.

אבשלום וילן: חבר הכנסת ארדן, אתה המחוקק.

אבשלום וילן: אתה לא יכול לעקוף את הליך החקיקה.

אבשלום וילן: בדיונים לקראת קריאה שנייה ושלישית חייבים לקחת את כל העניינים בחשבון.

גלעד ארדן: אני לא יודע מה העניין שלכם לעשות את מה שאתם עושים.

אבשלום וילן: אין לי שום עניין.

דוד כוכבא: ממילא כל הפעילויות הכלכליות שלנו הן תחת עינו הפקוחה של הממונה.

דוד כוכבא: אנחנו כפופים לחוקים של ההגבלים העסקיים כמו שכל עם ישראל כפוף לחוקים האלה, גם אם הם כתובים וגם אם לא.

דוד כוכבא: ההערה בנושא הזה היתה נכונה אם היה מופיע בתוך החוק סעיף שעומד בסתירה לחוק ההגבלים העסקיים.

דוד כוכבא: אם היו כותבים סעיף בניגוד להגבל עסקי, אז היינו צריכים לשאול את הממונה.

3259: דווקא החוק כפי שהוא מנוסח עכשיו פוגע בחופש העיסוק.

3259: מישהו יכול לומר לי להגיד לי לא להתמודד כיוון שיש לי מניה בתאגיד אחר?

3259: ההצעה כפי שהיא יותר בעייתית מההצעה של חבר הכנסת בנלולו.

1028: עו"ד בנדלר, האם אני יכול להביא להצבעה את הצעת התיקון שלי בכפוף לאישור הממונה על ההגבלים העסקיים?

אתי בנדלר: מה שהציע יושב-ראש הוועדה, בהסתמך על חוות דעתי שניתנה לו בשקט, הוא שחברי הכנסת יקבלו הסברים ולאחר מכן יצביעו ויקבלו החלטה ככל שימצאו לנכון.

אתי בנדלר: בשלב זה הוועדה, כוועדה מחוקקת ובמסגרת הליכי חקיקה תקינים, חייבת לקבל הסברים והתייחסויות לעניין ולא רק לנושא הזה, אלא למספר נושאים שכלולים בהצעת החוק.

1028: מעבר לנושא הזה?

אתי בנדלר: כן.

אתי בנדלר: למשל, הוועדה לא קיבלה שום הסבר לרישא של סעיף קטן (ב) שאומר שאפשר להגיש בקשה רק במשך תקופה מסוימת של שישה חודשים.

1028: מה את מציעה?

אתי בנדלר: לשמוע הסברים מהמשרד.

1028: שמענו אותם.

אתי בנדלר: לא שמעתי שום הסבר מדוע האפשרות להגשת בקשה לקווי שירות מוגבלת למשך שישה חודשים ואחר כך לפתוח את זה.

אתי בנדלר: נניח שיחליט מי שיחליט שיש מקום לפתוח קו שירות חדש בעוד שלוש שנים, לפי הנוסח של הצעת החוק, זה לא אפשרי.

אתי בנדלר: הוועדה זכאית לקבל התייחסות לעניין הזה לפני שהיא מצביעה?

אתי בנדלר: גם לגבי הסכומים הנקובים כאן יש הצעה שלך מול ההצעה הכתובה בהצעת החוק, אבל אף אחד לא הסביר מה עומד מאחורי הסכומים האלה.

אתי בנדלר: לאחר שהוועדה תקבל הסברים, תוכל הוועדה לקבל החלטה.

1028: גברתי היועצת המשפטית, אני מבקש שתרשמי את כל השאלות, כדי שבדיון הבא שיהיה נדע שאנחנו מתייחסים לכל השאלות האפשרויות, כדי שהחוק לא יתעכב כאן עוד שנה וחצי.

אבשלום וילן: אני לא יודע אם אמשיך לנהל את הדיונים בהצעת החוק הזאת, בכל מקרה התחייבתי לשר שטרית לא לעכב.

1028: לפי היועצת המשפטית של הוועדה אתה תעכב היום את הכל.

אבשלום וילן: מדובר בתהליך חקיקה שיש לו השלכות, פרנסה של 30,000 איש, שני קואופרטיבים גדולים וכו'.

1028: אתה חושב שאני פוגע בפרנסה של מישהו?

אבשלום וילן: אין לי כאן שום עניין אישי, זולת שתהיה חקיקה מסודרת ותקינה.

גילה גמליאל: אפשר להיות ענייניים?

גילה גמליאל: אם אי אפשר להצביע היום, תנעל את הישיבה.

אתי בנדלר: ההצבעה נעשית אחרי שמבינים על מה מצביעים.

1028: הבנו, מה את חושבת שאנחנו עושים כל היום?

1028: מה אני עושה פה שעתיים?

1028: קיבלתי הסברים מכל מי שאת רק רוצה.

אתי בנדלר: העליתי למשל שתי שאלות, אתה יודע מה התשובות עליהן?

1028: אני רוצה לדעת מי יוזמן לישיבה הבאה, מי ייתן הסברים ומה השאלות שלך, על מנת שאני אהיה בטוח שבדיון הבא תהיה הצבעה על הצעת החוק.

1028: אולי היית צריכה לחשוב על הדברים האלה לפני שבכלל הביאו את הצעת החוק הזאת לדיון.

גילה גמליאל: צר לי, אבל חבר הכנסת בנלולו צודק.

אבשלום וילן: הוא לא צודק, כי אם יש הצעות על שישה חודשים וחלק יקבלו וחלק לא, את לא תעמדי מחר בבג"ץ להגן על זה.

1028: אני לא צודק?

1028: אדוני היושב-ראש, אני לא צודק?

1028: אני מטפל במאה נושאים והיא מטפלת בכל הנושאים של הוועדה, אז היא לא יודעת את מי להזמין?

1028: היא לא יודעת איזה שאלות הולכים לשאול?

גילה גמליאל: מה יכול להוות ערובה לכך שבדיון הבא לא יטענו דברים אחרים ואז מישהו אחר יצטרך לתת את דעתו לגבי הסוגיות שיעלו.

גילה גמליאל: זה תפקיד המחלקה המשפטית שמייעצת לוועדה.

גילה גמליאל: חבר הכנסת בנלולו מבקש שכרגע תיעשה מחשבה לגבי כל השאלות שצריכות להישאל, מי כל הגופים שצריך להזמין לישיבה הבאה, כל זה כדי לסיים את החקיקה בישיבה הבאה.

לאה ורון: הוצעו פה הצעות חדשות שלא היו מונחות על שולחן הוועדה בטרם הוזמנו הגורמים השונים.

אבשלום וילן: חבר הכנסת בנלולו הציע הצעות חדשות ולכן כשהיועצות המשפטיות אומרות שיש בעיה, אני לא יכול להתעלם ולהמשיך.

אתי בנדלר: עשויה להיות בעיה, אני לא יודעת אם תהיה בעיה.

גילה גמליאל: אמרתי שאם היועצים המשפטיים טוענים שיש בעיה, כמובן שצריך לעצור את הכל ומצדי גם שינעלו כבר עכשיו את הישיבה.

גילה גמליאל: יחד עם זאת, ההסתייגות שהעלה חבר הכנסת בנלולו הן לא out of the blue .

גילה גמליאל: יש דברים שרשומים וזכותו של כל חבר כנסת לבטל כל סעיף בחוק ולשנות.

גילה גמליאל: עם כל הכבוד, אם יש בעיה משפטית, הדברים היו צריכים לעלות קודם.

גילה גמליאל: כאן יש כשל – לא מדובר בהצעת חוק חדשה או סעיף גרנדיוזי שהוא הביא משום מקום, אלא מדובר בביטול סעיפים שכתובים בחוק.

גילה גמליאל: כנראה שמרוב עבודה לא עלה על דעתם שצריך להזמין את הממונה על הגבלים.

גילה גמליאל: אין בעיה עם זה, אבל חבר הכנסת בנלולו מבקש – והוא צריך לקבל את גיבוי הוועדה – שהדברים יעבדו בצורה המקצועית ביותר ושלישיבה הבאה יוזמנו כל מי שצריך להיות כאן, כדי שנוכל לסיים את החקיקה.

אבשלום וילן: אני מקבל את עמדתך, רק קחי בחשבון דבר אחד:

אבשלום וילן: כאשר חבר הכנסת בנלולו הציע לבטל את סעיפים (2) ו-(3) קמו נציגי ארגוני מוניות אחרים ואמרו שזה פותח פתח להשתלטות של ארגון אחד גדול על כולם.

אבשלום וילן: אמרו היועצות המשפטיות אם צריך לשאול את הממונה על ההגבלים העסקיים.

אבשלום וילן: לכן אמרתי שנזמין אותו לישיבה הבאה שתתקיים בימים הקרובים.

אבשלום וילן: אין לאף אחד כוונה למשוך את הנושא.

שמעון סגל: אתה לא תוכל.

1028: אם אני אשאיר את שני הסעיפים, אפשר להמשיך בדיון ולהצביע היום?

אבשלום וילן: ממילא בשעה 12 הדיון יסתיים.

אבשלום וילן: אם יש הסכמה על הסעיפים הקיימים אפשר להצביע, אבל אני לא בטוח שאתה לא צודק בבקשה שביקשת.

אבשלום וילן: מה זה משנה לך, יכול להיות שאתה צודק ובשבוע הבא נסיר את הסעיפים שביקשת.

1028: בשבוע הבא אני לא נמצא כאן.

1028: אני מבקש שבישיבה הבאה נתחיל מאיפה שהפסקנו ולא נחזור אחורה.

אבשלום וילן: ברור לגמרי.

1028: אולי תקיים הצבעה לפחות על הדברים שהסכמנו עליהם עד עכשיו.

אבשלום וילן: אישרנו עד עכשיו את הכל, מלבד הדבר הזה שנתקענו בו.

אלכס לנגר: לגבי סעיף קטן (ב) – ניסיתי להסביר את העמדה המורכבת שיש לנו לגבי היחס של מוניות שירות בתחבורה הציבורית.

אלכס לנגר: אנחנו מדברים בהוראת שעה כך שכל הוראת החוק כאן יש לה תוקף מסוים ובמועד מסוים היא פגה.

אתי בנדלר: עד מתי?

חוה ראובני: עד 31 בדצמבר 2008.

אלכס לנגר: בכל מקרה מדובר בהוראה זמנית.

אלכס לנגר: לכן אנחנו לא רוצים לפתוח עכשיו מסלול של אישורים אינסופיים שבו כל שנות החוק נעסוק בו.

אלכס לנגר: אנחנו אומרים שעכשיו יש הזדמנות וכל מי שרוצה, כל מי שחושב שהוא עומד בקריטריונים שהם גלויים וידועים, יוכל להגיש בקשה.

אתי בנדלר: נניח שאתה, המפקח על התעבורה, משתכנע בשנת 2006 שיש איזשהו אזור שראוי לאשר לגביו קו שירות.

אתי בנדלר: החוק לא יאפשר לך אפילו לדון בבקשה כזאת.

אלכס לנגר: נכון.

אלכס לנגר: אני רוצה מגבלה.

אלכס לנגר: אני לא רוצה שיאשרו לי.

אלכס לנגר: אני רוצה לעשות הסדר אחד, סופי ולדבוק בו.

אבשלום וילן: הרציונל שלכם אומר שבתקופה הקרובה, בערך ארבע שנים, אי אפשר יהיה לתת קווים חדשים מעבר למתחרים הקיימים.

אלכס לנגר: בהחלט.

אלכס לנגר: דיברנו על כך שכמות המוניות היא מוגבלת ושמנו תקרה לעניין הזה.

אלכס לנגר: אמרנו שכל אחד שמטעמים היסטוריים אין לו רשיון והוא רוצה בזה, שיגיד איפה הוא רוצה להיות, נשים אותו במקומו ונסדיר את הנושא.

1028: אדוני היושב-ראש, אני מבקש שיירשמו בפרוטוקול כל התיקונים שהגעתי אליהם עם משרד התחבורה, משרד האוצר ונציגי המוניות, כדי שהכל ייבדק עד הפגישה הבאה.

אבשלום וילן: הכל נרשם בפרוטוקול.

1028: אני מתכוון לתיקונים נוספים שעוד לא דיברתי עליהם.

1028: אני חוזר: אני מבקש לבטל את סעיפים (2) ו-(3) , בסעיף (4) להקטין את המספר מ-30 ל-15, בסעיף (4)(ג) לתקן את המילה "עצמית" ל"עצמאית" ואת הסכום 7,000 שקלים לשנות ל-5,000 שקלים.

אבשלום וילן: את כל התיקונים האחרים שאתה מבקש אתה יכול להגיש בכתב וזה כאילו אמרת אותם.

אבשלום וילן: אני קובע שכל מה שתגיש בכתב ליועצת המשפטית, כאילו אמרת כאן בדיון ותהיה התייחסות אליו.

אבשלום וילן: אני קובע שכל תיקוני דני בנלולו יוגשו בכתב לוועדה ויתקיים עליהם דיון.

גלעד ארדן: אני מציע שהרפורמה תיקרא "רפורמת בנלולו".

אבשלום וילן: אנחנו עוצרים את הדיון באמצע סעיף קטן (ב).

אבשלום וילן: כרגע יש את ההצעה המקורית מול הצעות בנלולו.

אבשלום וילן: אני מבקש מהממונה על ההגבלים העסקיים להעביר לנו את חוות דעתו עד הישיבה הבאה.

אבשלום וילן: אני גם מבקש לקבל תשובה לגבי הרישא של סעיף קטן (ב).

אבשלום וילן: - - - - - - - -